Παρεμβάσεις ενίσχυσης φρεατίων με σύγχρονο εξοπλισμό σε Καρδίτσα και χωριά από τη ΔΕΥΑΚ (+Φώτο +Βίντεο) Κύριο\nΣε εξέλιξη βρίσκονται αυτή την περίοδο τεχνικές παρεμβάσεις της ΔΕΥΑΚ για την ενίσχυση δεκάδων παλιών φρεατίων στο κέντρο, σε συνοικίες της Καρδίτσας, αλλά και σε χωριά του Δήμου.\nΣήμερα (Δευτέρα 10/5) το πρωί, συνεργεία της Επιχείρησης εργάζονταν στην οδό Λ.& Ν. Σακελλαρίου της πόλης μας, στην αρχή του πεζόδρομου πίσω από τον Μητροπολιτικό Ι.Ν. Αγίων Κωνσταντίνου – Ελένης και μπροστά από το κτίριο του Ληξιαρχείου.\nΕκεί υπήρχε ένα παλιό κεντρικό υπόγειο φρεάτιο που χρειάζονταν επέκταση, οπότε απαιτούνταν η απομάκρυνση ενός μικρού δένδρου και ενός θάμνου καλωπισμού (θα μεταφυτευτούν σε άλλους χώρους πρασίνου), τα οποία βρίσκονταν φυτεμένα εδώ και χρόνια δίπλα του.\nΣε σχετική συνομιλία που είχε το KarditsaLive.Net, με τον επιβλέποντα της ΔΕΥΑΚ και εξειδικευμένο χειριστή του συστήματος τηλεελέγχου του δικτύου κ. Δημήτρη Καταραχιά, μας ενημέρωσε ότι στην πόλη μέχρι τώρα έγιναν ενισχυτικές παρεμβάσεις με τοποθέτηση νέου σύγχρονου εξοπλισμού σε περίπου 60 φρεάτια.\nΕπίσης, το ίδιο έγινε και σε βασικά φρεάτια στις Τοπικές Κοινότητες Μακρυχώρι, Μυρίνη, Πρόδρομος, Άγιος Θεόδωρος, Σταυρός, Πτελοπούλα, Μέλισσα, Κρύα Βρύση, Φράγκο, Μητρόπολη, Γεωργικό.\nΕκεί, λόγω της παλαιότητάς τους, χρειάστηκε να εκτελεστούν και εργασίες τσιμεντοποιίας, στο πλαίσιο του μεγάλου έργου τηλεελέγχου του δικτύου που υλοποιείται στο Δήμο (Δείτε περισσότερα εδώ).\nΣύντομα – εξήγησε ο κ. Καταραχιάς – τα δεδομένα για την κατάσταση του δικτύου θα στέλνονται από όλα τα σημεία του στο κέντρο τηλεελέγχου της ΔΕΥΑΚ άμεσα, μέσω του διαδικτύου (ίντερνετ), αντικαθιστώντας το παλιό σύστημα που λειτουργούσε μέσω κεραιών με σήματα VHF.


Hotel Alkioni - Πολιτική κρατήσεων και ακύρωσης\nΑπολύμανση Παντού. Αποφυγή Συνωστισμού. Προστασία Όλων. Ασφαλείς & Ξέγνοιαστες Διακοπές!\nΕφαρμόζουμε όλα τα μέτρα υγιεινής και προστασίας για τον Covid-19\nΣτις αναγραφόμενες τιμές δεν περιλαμβάνεται ο φόρος διαμονής του άρθρου 53 Ν. 4389/2016, ανά ημερήσια χρήση εκάστου δωματίου, που εφαρμόζεται από την 1η Ιανουαρίου 2018\nΕνίσχυση Τουριστικών ΜΜΕ - Περιγραφή Χρηματοδότησης


Νέοι στόχοι, νέα σεζόν και καινούρια ξεκινήματα!\nKαλημέρααα! Σήμερα αποφάσισα να βάλω τη ζωή μου σε τάξη. Αγόρασα χθες μια καινούργια ατζέντα για τη νέα σεζόν και μπήκα στο mood του προγράμματος και της οργάνωσης.\nΓενικά νιώθω πολύ δημιουργική και γεμάτη όρεξη. Με λίγο άγχος βέβαια, γιατί και ποιόν δεν αγχώνουν οι καινούργιοι στόχοι και υποχρεώσεις που τον περιμένουν;\nΩστόσο, χθες έκατσα και έγραψα τα καινούργια και βασικά πράγματα που θέλω να κάνω φέτος για να βελτιώσω την καθημερινότητά μου, και να διατηρώ την αισιοδοξία και την όρεξή μου. Αυτά λοιπόν θα μοιραστώ μαζί σου.\nΑΛΛΑΖΩ ΤΟΝ ΤΡΟΠΟ ΜΕ ΤΟΝ ΟΠΟΙΟ ΞΥΠΝΑΩ\nΟ τρόπος με τον οποίο ξυπνάς είναι πολύ βασικός για την συνέχεια της μέρας σου. Εγώ συνήθως χαζεύω για κανένα τέταρτο στο κινητό πριν σηκωθώ από το κρεβάτι. Στις κακές μέρες πάει και στο μισάωρο! Συνειδητοποίησα πως αυτό δεν μου κάνει καλό.\nΘέλω να ξεκινάω την μέρα μου με κίνηση.\n(Το υπέροχο μαντήλι με το πορτρέτο Φρανσουάζ του Picasso που φοράω στη φωτογραφία θα το βρεις στο museumstore! Κοστίζει 99,90 ευρώ και θα το ερωτευτείς)\nΑπό εδώ και πέρα λοιπόν με το που ξυπνάω, δεν ανοίγω το wi fi αλλά βάζω να παίζει το playlist με τα αγαπημένα μου τραγούδια και ξεκινάω να φτιάχνω το πρωινό μου και να ετοιμάζομαι.\nΞεκινάω να τραγουδάω και να χορεύω μόνη μου στο σπίτι και έτσι φτιάχνει αμέσως η διάθεση μου και νιώθω έτοιμη για τις προκλήσεις της ημέρας.\nΔοκίμασέ το, ίσως βοηθήσει και εσένα.\nΝΑΙ ΣΤΟ ΠΡΩΙΝΟ\nΜπορείς να φτιάξεις ένα νόστιμο και χορταστικό κέικ για να παίρνεις μαζί σου στη σχολή ή στο γραφείο! Τη συνταγή θα την βρεις σε αυτό το link\nΤο πρωινό είναι ίσως το βασικότερο γεύμα της ημέρας. Είναι απαραίτητο για να ενεργοποιηθεί σωστά ο μεταβολισμός σου και να ξεκινήσεις την ημέρα σου γεμάτη ενέργεια. Έλα ξέρω πως και εσύ το παραλείπεις πολλές φορές και προτιμάς να απολαύσεις άλλα δέκα λεπτά στο κρεβάτι σου.\nΑυτό για εμένα τέλος!\nΒάζω 20 λεπτά νωρίτερα το ξυπνητήρι και ετοιμάζω ένα όμορφο και προσεγμένο πρωινό.\nΈτσι νιώθω πως περιποιούμαι τον εαυτό μου και έχω καλή διάθεση για να ξεκινήσω την ημέρα μου. Και μιλάω για καλό πρωινό, με φρούτα ξηρούς καρπούς, γιαούρτι, ανάλογα με την όρεξή μου.\nΑα! Να σου πω και ένα tip! Βοηθάει πολύ στην ενεργοποίηση του μεταβολισμού σου το να καταναλώνεις δυο ποτήρια νερό πριν φας το πρωί. Για αυτό εγώ έχω από το βράδυ στο ψυγείο ένα μπουκαλάκι νερό και το πίνω καθώς ψάχνω τι να φορέσω πριν φάω το πρωινό μου.\n3 ΠΡΑΓΜΑΤΑ ΠΟΥ ΜΕ ΚΑΝΟΥΝ ΧΑΡΟΥΜΕΝΗ\nΛοιπόν, θέλω την προσοχή σου σε αυτό το σημείο, γιατί σίγουρα δεν κατάλαβες τι θέλω να πω με αυτόν τον τίτλο.\nΞέρεις και εσύ πόσο δύσκολη είναι η καθημερινή ρουτίνα και πόσο εύκολο είναι να παρασυρθείς από αυτή και να παραμελήσεις τον εαυτό σου.\nΚαι ξαφνικά κάθεσαι στον καναπέ σου μετά από μια γεμάτη μέρα που έκανες όλα όσα έπρεπε και δεν έχεις όρεξη να κάνεις τίποτα άλλο. Θες απλά να κοιμηθείς και να ξεκινήσεις την επόμενη μέρα. Αυτό είναι λάθος γιατί σε παρασύρει σε ένα φαύλο κύκλο που σου χαλάει τη διάθεση και μειώνει την ενέργεια και την αισιοδοξία σου.\nΆκου λοιπόν τι κάνω εγώ για να διατηρώ τη ζωντάνια και τη διάθεση μου αλλά και για να αντιμετωπίζω τις άσχημες περιόδους που όλοι περνάμε…\nΚάθε μέρα έχω υποσχεθεί στον εαυτό μου πως θα κάνω 3 μικρά πράγματα που με κάνουν χαρούμενη. Και δεν χρειάζεται να είναι τα ίδια κάθε μέρα.\nΤα πράγματα αυτά τα γράφω σε ένα σημειωματάριο και τα βλέπω στο τέλος της ημέρας.\nΜια ωραία βόλτα με τον σκύλο μου, μια ώρα που θα ακούσω ήρεμη στο κρεβάτι τα αγαπημένα μου τραγούδια, ένας μεσημεριανός ύπνος, ο καφές το πρωί.\nΈτσι συνειδητοποιώ ποια είναι στα αλήθεια αυτά που με γεμίζουν και με κάνουν να νιώθω καλά και δεν τα παίρνω ως δεδομένα αλλά ως επιβράβευση για τον εαυτό μου.\nΜαθαίνω να εκτιμώ τα απλά πράγματα και να τα επιδιώκω μέσα στην καθημερινότητά μου.\nΔοκίμασέ το και εσύ! Είμαι σίγουρη πως θα αλλάξει πολύ το σκεπτικό σου. Κάνε το όμως υπόσχεση στον εαυτό σου! Τρία πράγματα κάθε μέρα έστω και αν πνίγεσαι στις δουλειές!\nΓραφική ύλη με έμπνευση από τα έργα του Van Gogh θα βρεις σε αυτό το link (θα τα θέλεις όλα, και τις κάλτσες!)\nΜιας και σου μίλησα για σημειωματάριο, να σου εκμυστηρευτώ πως φέτος για πρώτη φορά ξεκίνησα να κάνω to do list. Καλά μην φανταστείς, μια εβδομάδα το έχω εφαρμόσει.\nΚι όμως δίκιο έχουν όσοι λένε πως βοηθάει να βάλεις σε τάξη τις δουλειές σου.\nΚάθε βράδυ λοιπόν γράφω τα πιο απαραίτητα πράγματα που έχω να κάνω την επόμενη μέρα, κάνω δηλαδή ένα μικρό πρόγραμμα χωρίς να είμαι πολύ αυστηρή και να έχω τρελές απαιτήσεις από τον εαυτό μου.\nΚι όμως έτσι νιώθω πολύ πιο συγκροτημένη και ήρεμη.\nΆσε την επιτυχία που νιώθω μόλις έχω τελειώσει τις βασικές μου υποχρεώσεις. Ας γίνουμε λοιπόν δυναμικές και οργανωμένες γυναίκες!\nΓια δες μερικές σούπερ cute ατζέντες για τη νέα σεζόν (τα ακαδημαϊκά ημερολόγια ξεκινούν από Σεπτέμβρη, άρα μπορείς να το χρησιμοποιήσεις από σήμερα)…\nΗμερολόγιο Letts 18 M 2019-2020 Ακαδημαϊκό Ημερήσιο Pattern (1 Τεμάχιο)\nΗμερολόγιο Legami 16Μ 2019-2020 Ακαδημαϊκό Ημερήσιο Αστέρια\nΗμερολόγιο Legami 18M 2019-2020 Ημερήσιο Cactus Small\nΤιμή: 6,99 ευρώ (από 13,99 ευρώ)\nΗμερολόγιο Legami 16M 2019-2020 Ημερήσιο Dreamcatcher Medium\nΤιμή: 8,00 ευρώ (από 16,00 ευρώ)\nΗμερολόγιο Legami 18M 2019-2020 Ημερήσιο Toucans Medium\nΦυσικά δεν θα μπορούσε να λείπει από αυτή τη λίστα με τους μικρούς στόχους για τη νέα σεζόν. Εξάλλου σου είπα, θέλουμε την κίνηση μέσα στη μέρα.\nΑποφάσισα λοιπόν πως τουλάχιστον 3 φορές την εβδομάδα θα κάνω γυμναστική. Και δεν πειράζει αν δεν έχω όρεξη να πάω στο γυμναστήριο, θα κάνω ασκήσεις μισή ωρίτσα στο σπίτι ή θα βγαίνω έξω για τρέξιμο.\nΝα ξέρεις πως κατά τη διάρκεια της γυμναστικής το σώμα εκκρίνει ορμόνες που σε κάνουν χαρούμενη και σου φτιάχνουν τη διάθεση.\nΏρα να την εντάξεις και εσύ στο πρόγραμμά σου!\nΕγώ πάντως αγόρασα καινούργια αθλητικά παπούτσια εσύ;\nREEBOK, γυναικεία αθλητικά παπούτσια “Aztrek 96 ”\nADIDAS, γυναικεία αθλητικά sneakers με κορδόνια\nΤιμή: 119,95 ευρώ\nREEBOK, γυναικεία αθλητικά παπούτσια με κορδόνια Forever Floatride Energy\nΤιμή: 99,95 ευρώ


Umami Festival Thessaly 17\nΈνα διήμερο που σκοπεύει να συγκεντρώσει όλους όσους γνωρίζουν ή θέλουν να μάθουν για τον ελληνικό επώνυμο και ποιοτικό οίνο, δοκιμάζοντας ελεύθερα περισσότερα από 400 διαφορετικά κρασιά, κορυφαίων οινοποιείων από όλα τα σημεία της χώρας! Το ελληνικό κρασί βρίσκεται σε ανοδική πορεία, κερδίζοντας όλο και περισσότερο κοινό σε Ελλάδα και εξωτερικό. Σκοπός του φεστιβάλ είναι να μεγαλώσει ο οινικός χάρτης της χώρας μέσα από μια πρωτότυπη διοργάνωση, δημιουργώντας παράλληλα ένα νέα trend συνδυασμού street food με κρασί.\nΓια τις πρώτες πληροφορίες επισκεφτείτε το www.umamifestival.gr.\nΕπισυνάπτεται η φόρμα συμμετοχής για τους οινοποιούς και για τους γαστρονόμους.


“Τέλος” και ο Μπέρνς από την ΑΕΚ - Newsit.gr\nNewsit / Αθλητικά / “Τέλος” και ο Μπέρνς από την ΑΕΚ\n“Τέλος” και ο Μπέρνς από την ΑΕΚ\nΔημοσιεύθηκε: 19.01.2012 | 19:19\nΟ Σταύρος Αδαμίδης συναντήθηκε την Πέμπτη με Αυστραλό μεσοεπιθετικό και τον εκπρόσωπο του, και οι δυο πλευρές έλυσαν την συνεργασία τους. Μάκος και Μανωλάς δεν ακολούθησαν το πρόγραμμα των υπολοίπων παικτών της Ένωσης. Ανακοίνωσε Γκέντζογλου η Σαμπντόρια.\nΠλέον, απομένει μόνο η επίσημη ανακοίνωση της ΠΑΕ (θα εκδοθεί μάλλον την Παρασκευή), αφού έχουν συμφωνηθεί και οι όροι της αποδέσμευσής του παίκτη, 6 μήνες πριν λήξει το συμβόλαιό του.\nΗ Ένωση έφτασε σε διακανονισμό για τις οφειλές της προς τον Αυστραλό και αυτός ως ελεύθερος θα αναζητήσει τον επόμενο σταθμό της καριέρας του.\nΣτην πρώτη του χρονιά στην ΑΕΚ, ο Μπερνς έπαιξε 5 ματς χωρίς να βάλει γκολ, τη σεζόν 2009-10 πήγε στην Κέρκυρα (31 αγώνες-8 γκολ) δίνοντας «ελπίδες» στην Ένωση ότι επιστρέφοντας θα ήταν καλύτερος απ΄ό,τι τον πρώτο χρόνο της παρουσίας του.\nΠέρσι έπαιξε σε 17 αγώνες με ένα γκολ, ενώ φέτος μετρούσε 8 παρουσίες με ένα γκολ. Αυτό που πέτυχε στη νίκη της «Ένωσης» στην Αυστρία επί της Στουρμ Γκρατς.\nΣτα της προπόνησης, ο Νίκος Κωστένογλου δεν είχε στην διάθεση του τον Γρηγόρη Μάκο που τραυματίστηκε στη διάρκεια του αγώνα με τον ΠΑΟΚ στην Τούμπα. Η κατάσταση του Έλληνα μέσου θα επανεκτιμηθεί την Παρασκευή.\nΕκτός προγράμματος έμεινε και ο Κώστας Μανωλάς ο οποίος ακολούθησε πρόγραμμα αποφόρτισης. Συνέχισε να ανεβάζει στροφές ο Έιντουρ Γκούντγιονσεν με ασκήσεις ενδυνάμωσης, ενώ φυσιοθεραπεία περιελάμβανε το «μενού» για τον Νίκο Εγγλέζου.\nΟι υπόλοιποι ποδοσφαιριστές γυμνάστηκαν κανονικά. Την Παρασκευή στις 12:00 είναι η επόμενη προγραμματισμένη προπόνηση για τους “κιτρινόμαυρους”.\n* Την απόκτηση του Σάββα Γκέντσογλου ανακοίνωσε η Σαμπντόρια, χωρίς να δίνει επιπλέον πληροφορίες για τη χρονική διάρκεια του συμβολαίου του ή τις οικονομικές απολαβές του.


εργασία / Θοδωρής Πατσατζής / 19.10.2016\nΠαρουσιάστηκε από τον υπουργό Εργασίας Γ. Κατρούγκαλο, στο τέλος του Σεπτέμβρη, το πόρισμα της επιτροπής των «ειδικών» για τα εργασιακά. Το πόρισμα αυτό, σε συνδυασμό με τα όσα έχει δεσμευτεί η κυβέρνηση να εφαρμόσει από το τρίτο μνημόνιο και με την απόφαση του Δικαστηρίου της ΕΕ για τις ομαδικές απολύσεις, που αναμένεται να δοθεί στη δημοσιότητα στις αρχές του Νοέμβρη, οδηγούν την εργατική τάξη σε έναν εφιάλτη, σε έναν νεοφιλελεύθερο Αρμαγεδδώνα, χωρίς δικαιώματα και χωρίς τη δυνατότητα, αν οι αλλαγές περάσουν, να οργανώσει την αντίστασή της στις βάρβαρες απαιτήσεις των εργοδοτών.\nΚαι πώς θα μπορούσε να είναι διαφορετικό το πόρισμα από μια επιτροπή που φτιάχτηκε για να δώσει κάλυψη στην επιλογή της κυβέρνησης να εφαρμόσει πλήρως τις επιταγές του νεοφιλελεύθερου καπιταλισμού που κυριαρχεί στην ΕΕ; Είναι χαρακτηριστικό ότι στην ομάδα των σοφών συμμετείχαν 7 καθηγητές πανεπιστημίου, 1 τραπεζίτης (ο Χουάν Χιμένο της Κεντρικής Τράπεζας της Ισπανίας) και φυσικά κανένας εργαζόμενος ή έστω εκπρόσωπος των συνδικάτων.\nΟ υπουργός κατά την παρουσίαση του πορίσματος σχεδόν πανηγύριζε λέγοντας ότι επί της ουσίας το πόρισμα δείχνει ότι μπορούν να νομοθετηθούν αλλαγές στα εργασιακά χωρίς να θιγούν οι εργαζόμενοι και τα συνδικάτα. Είναι γεγονός ότι το πόρισμα έχει συγγραφεί με έξυπνο τρόπο. Ανοίγει όλα τα ζητήματα που εδώ και χρόνια προσπαθούν να περάσουν οι καπιταλιστές, όπως η απελευθέρωση των ομαδικών απολύσεων, οι περαιτέρω από όσες έχουν γίνει τα τελευταία χρόνια μειώσεις μισθών, η κατάργηση των συλλογικών συμβάσεων κ.ά. Αλλά επειδή οι πανεπιστημιακοί δεν είναι νομοθέτες, αφήνουν στην κυβέρνηση τη βρομοδουλειά, τονίζοντας ότι ο Έλληνας νομοθέτης μπορεί να καθορίσει τα πλαίσια των νόμων.\nΚαι τόσο ο Κατρούγκαλος όσο και οι υπόλοιποι στην κυβέρνηση γνωρίζουν ότι ο δρόμος της εφαρμογής των μνημονίων δεν έχει γυρισμό. Η κυβέρνηση ΣΥΡΙΖΑ-ΑΝΕΛ είναι μια πολεμική μηχανή στο πλευρό των εργοδοτών και του κεφαλαίου, και αυτούς και μόνο θα εξυπηρετήσει ακόμη κι αν ψηφίσει στη Βουλή μόνο όσα προτείνονται στο πόρισμα των «ειδικών». Άλλωστε είχε την ευκαιρία να καταργήσει μια σειρά αντεργατικών νόμων από το Σεπτέμβρη του 2015 και μετά. Δεν το έκανε και δεν πρόκειται να το κάνει.\nπου φέρνει το πόρισμα\nΤο πόρισμα, πιστό σε όσα έχουν συμφωνηθεί με το τρίτο μνημόνιο, ξεκινάει θέτοντας απαγορευτικά την οποιαδήποτε επιστροφή σε μισθούς και δικαιώματα στα προ κρίσης επίπεδα. Η κυβέρνηση μιλάει όπως και το πόρισμα για εφαρμογή των βέλτιστων ευρωπαϊκών πρακτικών και του ευρωπαϊκού κοινωνικού μοντέλου. Στο ζήτημα των ομαδικών απολύσεων, το πόσο καλές είναι αυτές οι πρακτικές είναι ξεκάθαρο.\nΤο πόρισμα αναφέρει σχετικά: «Οι ομαδικές απολύσεις θα πρέπει να ρυθμίζονται, λαμβάνοντας υπόψη τη σημασία τους ως ένα λειτουργικό εργαλείο για την προσαρμογή των επιχειρήσεων σε περιόδους κρίσης. Σε περιπτώσεις προσωρινής οικονομικής δυσχέρειας, η εργασία μειωμένου ωραρίου μπορεί να αποτρέψει τις ομαδικές απολύσεις». Ωμός εκβιασμός. Διαλέξτε, μας λένε. Ή ομαδικές απολύσεις, ή εργασία με μειωμένο ωράριο, δηλαδή μετατροπή των συμβάσεών μας από πλήρους σε μερικής απασχόλησης, ή και δουλειά με εκ περιτροπής εργασία. Αν συνυπολογίσουμε και τη σχετική αναμενόμενη απόφαση του Ευρωπαϊκού Δικαστηρίου που η κυβέρνηση, σύμφωνα με τα ισχύοντα από την ΕΕ, είναι υποχρεωμένη να την περάσει στην εγχώρια νομοθεσία, τότε ο εφιάλτης παίρνει σάρκα και οστά. Σύμφωνα με τον γενικό εισαγγελέα του Ευρωπαϊκού Δικαστηρίου, ακόμη και η ρύθμιση που ισχύει σήμερα, η έγκριση δηλαδή ομαδικών απολύσεων από τον αρμόδιο υπουργό, αντίκειται στο άρθρο 49 της Συνθήκης Λειτουργίας της ΕΕ που απαγορεύει τους περιορισμούς στην ελευθερία των επιχειρήσεων, και κατ’ επέκταση και στο δικαίωμά τους να απολύουν όποτε και όσο θέλουν, από εθνικούς νόμους.\nΗ δεύτερη παγίδα του πορίσματος είναι η μείωση των μισθών. Σύμφωνα με το αρχικό πόρισμα που δόθηκε στη δημοσιότητα, χρειάζεται να υπάρχει κατώτατος μισθός που θα λαμβάνει υπόψη του τη γενική κατάσταση της οικονομίας και θα καθορίζεται και μεταξύ κάποιων «ανεξάρτητων εμπειρογνωμόνων» πέρα από την κυβέρνηση και τους «κοινωνικούς εταίρους». Ειδικά για τους νέους κάτω των 25 ετών προτείνει περαιτέρω μείωση των μισθών, σύμφωνα με το διορθωμένο πόρισμα που έδωσε το υπουργείο τη Δευτέρα 10 Οκτώβρη, στο 90% του σημερινού για τον πρώτο χρόνο απασχόλησης και στο 95% για τον δεύτερο χρόνο. Δηλαδή 527 ευρώ μεικτά τον πρώτο χρόνο και 556 τον δεύτερο. Τον τρίτο χρόνο θα πάρει τελικά το αστρονομικό ποσό των 586 ευρώ, μεικτά βεβαίως, που σήμερα θα ήταν εξαρχής ο μισθός του.\nΤο πόρισμα περιγράφει επίσης την οριστική κατάργηση των συλλογικών συμβάσεων. Επιβεβαιώνει τη δυνατότητα ύπαρξης συμβάσεων επιχειρησιακών με χειρότερους όρους από αντίστοιχη εθνική ή κλαδική σύμβαση. Η ακόμη μεγαλύτερη παγίδα έρχεται με την πρόταση που εμπεριέχεται στο πόρισμα και που θέτει ζήτημα «αντιπροσωπευτικότητας» των συμβάσεων. Δηλαδή η ένωση εργοδοτών που υπογράφει να εκπροσωπεί το 50% και πλέον του κλάδου, προκειμένου να μπορούν «να επεκταθούν», με την τελική απόφαση επέκτασης να δίνεται ως δικαίωμα του εκάστοτε υπουργού. Κανένας εργαζόμενος, υπό το φόβο της απόλυσης που θα έχει απελευθερωθεί, δεν πρόκειται να μη δεχθεί να υπογράψει ατομική σύμβαση ή και επιχειρησιακή, με μειώσεις μισθών και δικαιωμάτων.\nΘολό είναι το στίγμα του πορίσματος σε σχέση με το δικαίωμα στην κήρυξη απεργίας. Δεν βλέπουν ανάγκη επιβολής αυστηρότερων κανόνων, αλλά καλούν τον «Έλληνα νομοθέτη να καθορίσει τις προϋποθέσεις της νόμιμης απεργίας σεβόμενος το συνταγματικό πλαίσιο». Εδώ πιθανότατα υπήρξε πίεση από την κυβέρνηση να μείνει το σημείο ασαφές, ώστε να μπορέσει να μη βρει απέναντί της την ηγεσία του γραφειοκρατικού και κυβερνητικού μνημονιακού συνδικαλισμού, της ΓΣΕΕ.\nΗ προσπάθεια της κυβέρνησης να κατευνάσει τις αντιδράσεις στον εργασιακό Αρμαγεδδώνα που έρχεται δεν πρέπει να περάσει. Αν οι εργαζόμενοι δεχθούν τα παραπάνω μέτρα, που η κυβέρνηση λέει ότι δεν τους θίγουν αλλά στην πραγματικότητα τους οδηγούν σε εργασία χωρίς όρους και προϋποθέσεις για να κερδίζουν μόνο οι εργοδότες, τότε επί της ουσίας θα έχει χαθεί κάθε ευκαιρία να μπορούν να ζήσουν έστω και επιεικώς πιο καλά από σήμερα.\nΗ πρωτοβουλία του ΠΑΜΕ για ένα πρώτο συλλαλητήριο ενάντια σε αυτά τα μέτρα, τη Δευτέρα 17 Οκτώβρη, χρειάζεται να έχει συνέχεια, με την κήρυξη 24ωρης γενικής απεργίας το πρώτο 10ήμερο του Νοέμβρη. Οι δυνάμεις του ΠΑΜΕ οφείλουν να σταματήσουν τη σεχταριστική κατρακύλα που είχαν πάρει από τις 4 Φλεβάρη και μετά, στηρίζοντας τη συγκεκριμένη πρόταση που έχει καταθέσει το ΜΕΤΑ στην ΑΔΕΔΥ.\nΓια να μπορέσουμε να σταματήσουμε τον κατήφορο της λιτότητας και για να ανατρέψουμε τα μνημόνια, χρειάζεται συντονισμένη ενωτική δράση και αντίστοιχες πρωτοβουλίες σε κάθε χώρο, σε κάθε γειτονιά.


ΣΥΚΑΛΑ: Βάζουν και βγάζουν από το ταμείο κουρεμένων | Stockwatch - Παράθυρο στην Οικονομία\nΤρίτη, 21 Σεπτεμβρίου, 2021 - 11:12\nΟικοσελίδα » Ειδήσεις » Συνεντεύξεις » ΣΥΚΑΛΑ: Βάζουν και βγάζουν από το ταμείο κουρεμένων\nΣΥΚΑΛΑ: Βάζουν και βγάζουν από το ταμείο κουρεμένων\nΜόλις €80 εκατ. είναι τα μετρητά στο Ταμείο Αλληλεγγύης που συστάθηκε για στήριξη των κουρεμένων καταθετών, επισημαίνει ο πρόεδρος του ΣΥΚΑΛΑ Άδωνις Παπακωνσταντίνου.\nΣε συνέντευξή του στη StockWatch αναφέρει ότι «νομίζαμε ότι μέχρι στιγμής είχε προικοδοτηθεί με περίπου €130 εκ. σε μετρητά και περίπου €95 εκ. αξίας κρατικής ακίνητης ιδιοκτησίας. Πρόσφατα ακούσαμε ότι τα μετρητά είναι €80 εκ».\n«Δεν ξέρουμε τι έγιναν τα υπόλοιπα αφού το Κράτος δεν δημιούργησε συγκεκριμένο λογαριασμό στον οποίο να κατατίθενται αυτά τα ποσά. Αυτό σημαίνει ότι το Κράτος μπορεί να βάζει και να βγάζει, κατά το δοκούν. Σαν τις εισφορές στο Ταμείο Κοινωνικών ασφαλίσεων. Βάζοντας και βγάζοντας, το Κράτος βρέθηκε να χρωστά 7 δισεκατομμύρια στο ΤΚΑ», υπογραμμίζει.\n-Κ. Παπακωνσταντίνου. Πέρασαν οκτώ χρόνια και ακόμα οι καταθέτες περιμένουν δικαίωση. Πιστεύετε ότι θα υπάρξει κάποτε αποκατάσταση των κουρεμένων;\n-Η ερώτηση των δισεκατομμυρίων. Η αποκατάσταση μπορεί μόνο να υπάρξει όταν η Πολιτεία αποφασίσει να σταματήσει να ψεύδεται προς αυτούς που το 2013 έβαλαν πλάτη και έγιναν το ανάχωμα για να σωθεί το Κράτος και το χρηματοπιστωτικό σύστημα της Κύπρου.\nΔυστυχώς η μέχρι στιγμής εντύπωση είναι ότι η Πολιτεία δεν φαίνεται να έχει την βούληση να πράξει τα δέοντα. Ο ορισμός Πολιτεία δεν είναι τυχαίος. Περιλαμβάνει όλους τους θεσμούς προεξαρχούσης της Εκτελεστικής εξουσίας αλλά που περιλαμβάνει και τη Νομοθετική εξουσία, Κεντρική Τράπεζα, Δικαιοσύνη, Εισαγγελία, Κοινοβουλευτικά κόμματα κ.λπ.\nΑπό το 2013 μέχρι και σήμερα οι πιο πάνω θεσμοί παίζουν το παιχνίδι της κολοκυθιάς ρίχνοντας ο ένας θεσμός τις ευθύνες στους άλλους και μετατρέποντας τους διασώστες του Κράτους σε μπαλάκι του πινγκ πονγκ. Όταν το αντιληφθήκαμε και επιτεθήκαμε σε όλους, τότε έριξαν τις ευθύνες στην Ευρωπαϊκή Ένωση.\nΕπικοινωνήσαμε γραπτώς με την ΕΕ, με τον κ. Γιούνκερ, τότε πρόεδρο της Κομισιόν, όπως και με τον κ. Ντράγκι, τότε διοικητή της Ευρωπαϊκής Κεντρικής Τράπεζας.\nΚαι οι δυο μας απάντησαν, επίσης γραπτώς, ότι όλες οι αποφάσεις πάρθηκαν από την «τοπική διοίκηση».\nΗ μπάλα είναι στο γήπεδο μας, στην Κύπρο. Για όσο οι άρχοντες κάνουν τα κορόιδα, μετά τη καταλήστευση και καταδολίευση που διέπραξαν το 2013, αποστερώντας από τους πολίτες αυτής της χώρας τις αποταμιεύεις ζωής, τίποτα δεν μπορεί να γίνει. Θα μπει και η Κύπρος και ο Πρόεδρος της στην λίστα των χωρών που υφάρπαξαν τις αποταμιεύεις των πολιτών τους με νομοθετικές ρυθμίσεις. Αυτό έγινε δυο φορές μέχρι σήμερα.\nΤο έκανε ο Χιτλερ στην Γερμανία και ο Ινονού στην Τουρκία. Δυο απολυταρχικά καθεστώτα. Ούτε και η Χούντα στην Ελλάδα δεν έκλεψε τους Έλληνες πολίτες! Η τρίτη χώρα, μέχρι στιγμής, αφού δεν υπήρξε αποκατάσταση, είναι η Κύπρος. Αυτά καταγράφει η ιστορία μέχρι σήμερα. Ελπίζω οι τοπικοί άρχοντες να συνέλθουν και να πράξουν τα δέοντα για να μην χρειαστεί οι ιστορικοί του μέλλοντος να προσθέσουν και την Κύπρο και τον Νίκο Αναστασιάδη στην λίστα που περιέχει τον Χίτλερ και τον Ινονού!\nΚάποτε οι ένοχοι αυτού του εγκλήματος αφήνουν να διαρρεύσει ότι το "κούρεμα" έγινε στους "έχοντες και κατέχοντες". Ω η οποία καταισχύνη! Οι αποταμιεύσεις ήταν κόποι ζωής για σπουδές των παιδιών, για απόκτηση κατοικίας, για αξιοπρεπή διαβίωση στην τρίτη ηλικία. Άνθρωποι αυτοκτόνησαν, άλλοι αρρώστησαν και απεβίωσαν και πολλοί ευρίσκονται στην Τρίτη ηλικία αποστερημένοι από μια αξιοπρέπεια την οποία προσπάθησαν να διασφαλίσουν με τις αποταμιεύσεις τους, που κλάπηκαν από την ίδια τους την Πολιτεία.\n-Ποια τα επόμενα σας βήματα;\n-Ο αγώνας συνεχίζεται. Οι πολιτικές αγωγές ακόμα να ξεκινήσουν να εκδικάζονται, μετά από οκτώ χρόνια και ο Κύριος οίδε πόσα ακόμα χρόνια θα περάσουν μέχρι να εκδοθούν αποφάσεις. Ελπίζουμε ότι η Δικαστική Εξουσία δεν θα ενδώσει σε πολιτικές, η άλλες πιέσεις.\nΕυθύνες Κεντρικής Τράπεζας και εκτελεστικής εξουσίας\n-Ποιοι θεωρείτε έχουν τις μεγαλύτερες ευθύνες για το κλείσιμο της Λαϊκής;\n-Σαφώς η Κεντρική Τράπεζα και η εκτελεστική εξουσία. Από το 2012 η Λαϊκή Τράπεζα ήταν ιδιοκτησία του Κράτους, το οποίο κατείχε πέραν του 80% της Τράπεζας. Το δε Διοικητικό Συμβούλιο της Τράπεζας ήταν διορισμένο 100% από το Κράτος. Η τράπεζα ήταν Κρατικοποιημένη. Οι προηγούμενοι ιδιοκτήτες, Βγενόπουλος και παρέα του έκαναν τα δικά τους και παρουσίαζαν ισολογισμούς όπως τους βόλευε. Το Κράτος τι έπραξε όταν ήταν στο τιμόνι για ένα χρόνο, από την στιγμή της Κρατικοποίησής; Προφανώς, όχι τα δέοντα. Η Κεντρική Τράπεζα; Αυτή και αν ήταν απούσα, έχοντας μάλιστα και τον σημαντικό ρόλο εποπτείας.\n-Τι νομίζετε ότι έφταιξε και έκλεισε η Λαϊκή;\n-Το πάλαι ποτέ mismanagement, το οποίο ξεκίνησε από τον Βγενόπουλο, MIG και την γνωστή κατάσταση. Δυστυχώς παρόμοια τακτική ακολούθησε και το Κράτος και η Κεντρική Τράπεζα της Κύπρου, όπως και η Ευρωπαϊκή Κεντρική Τράπεζα που συνέχιζαν να τροφοδοτούν την Λαϊκή με έκτακτη ρευστότητα, ενώ η τράπεζα δεν την δικαιούτο.\nΗ έκτακτη ρευστότητα έφτασε τα 9 δισεκατομμύρια, ανησύχησε η Ευρωπαϊκή Κεντρική Τράπεζα, έκλεισε η Λαϊκή, μάλιστα με τρόπο που δόθηκε προτεραιότητα στην αποπληρωμή της έκτακτης ρευστότητας, αντί στους πιστωτές / καταθέτες. Αυτοί το κρέας, αυτοί και το μαχαίρι και ευλόγησαν τα γενιά τους!\nΑν η Λαϊκή ετίθετο σε εκκαθάριση όταν δεν εδικαιούτο να συνεχίσει να είναι δρώσα οικονομική μονάδα, κανένας καταθέτης δεν θα έχανε ούτε σεντ. Θα έχανε βέβαια η Ευρωπαϊκή Κεντρική τράπεζα μέρος, πιθανά μεγάλο, της έκτακτης ρευστότητας που παρείχε μη νομότυπα στη Λαϊκή.\nΚαι για να μην υπάρξει επέκταση (spill over) του προβλήματος στην υπόλοιπη Ευρωζώνη, μερίμνησαν κάποιοι να κάνουν τα "μαγικά" τους να απομονώσουν την Κυπριακή οικονομία από την υπόλοιπη ευρωζώνη και με αυτό τον τρόπο χαρίστηκαν οι εργασίες των Κυπριακών τραπεζών στην Ελλάδα στην Τράπεζα Πειραιώς, η οποία διεσώθη με αυτές τις αλχημείες.\nΣτην Κύπρο έγινε ένα πείραμα το οποίο απέτυχε παταγωδώς. Κανένας όμως, από αυτούς τους ανόητους που αποφάσισαν να πειραματιστούν κατ´ αυτό τον τρόπο δεν πρόκειται ποτέ να το παραδεχτεί. Θεωρούν δε αυτούς που έβαλαν πλάτη να διασωθεί το Κράτος, σαν παράπλευρες απώλειες. Οι μεν Ευρωπαίοι συνεχίζουν να παίζουν τους Θεούς, οι δε Κυπριακοί θεσμοί αποδύθηκαν σε άλλες "πρωτοβουλίες" (βλ. χρυσά διαβατήρια) για ίδιο και συν αυτοίς, πλουτισμό.\nΗ χώρα πάει κατά διαόλου σε όλους τους τομείς και δεν αναφέρομαι στο Κυπριακό μόνο, που δεν είναι το αντικείμενο αυτής της ανάλυσης.\nΑισχρός ο ρόλος αρχής εξυγίανσης\n-Πως χαρακτηρίζετε τις δράσεις της αρχής εξυγίανσης στην υπόθεση;\n-Ο ρόλος της Αρχής Εξυγίανσης έχει υπάρξει αισχρός. Ο όρος δεν είναι καν αρκετά αντιπροσωπευτικός για το τι έκαναν και τι δεν έκαναν. Πήραν περιουσιακά στοιχεία (εναπομείναντα) στην Λαϊκή αξίας 900 εκατομμυρίων και τα έκαναν 200! Αντί να πράξουν τα δέοντα και σε ένα χρόνο μάξιμουμ να φέρουν την Λαϊκή σε εκκαθάριση, είμαστε στον όγδοο χρόνο και η Λαϊκή συνεχίζει να είναι υπό εξυγίανση! Και όταν ρωτηθούν γιατί, η απάντηση είναι ότι τώρα καθυστερεί το δικαστήριο. Πως θα γίνει εκκαθάριση χωρίς εγκεκριμένους ισολογισμούς, ακόμα να μας απαντήσει κάποιος. Ο λόγος που δεν υπάρχουν υπογεγραμμένοι ισολογισμοί είναι διότι και οι τρεις ειδικοί διαχειριστές της Λαϊκής αρνήθηκαν να τους υπογράψουν. Το αφήνω στον καθένας να φανταστεί τι περιέχουν αυτοί οι ισολογισμοί. Οι δυο από τους τρεις ειδικούς διαχειριστές έφυγαν από αυτό το πόστο, είτε πυροβολώντας, είτε αφήνοντας αιχμές κατά της αρχής εξυγίανσης.\n-Πώς κρίνετε τις προσπάθειες του διαχειριστή της τράπεζας;\n-Υπήρξαν τρεις ειδικοί διαχειριστές οι οποίοι νομοτυπικά ήταν οι απόλυτοι άρχοντες αυτής της διαδικασίας, πραγματικά όμως απλά εκτελούσαν οδηγίες / διαταγές της Αρχής Εξυγίανσης. Αρκετές προτάσεις τους δεν έγιναν αποδεκτές από την Αρχή Εξυγίανσης και αρκετές από τις γνώμες τους δεν ελήφθησαν καν υπόψη. Αυτά μας τα είπαν οι ίδιοι. Κάποιοι είναι και διατεθειμένοι να μαρτυρήσουν επί τούτου.\nΌλοι οι ειδικοί διαχειριστές κρατούσαν συχνή επαφή μαζί μας και προέβαιναν σε ενημερώσεις. Εκεί που στριμώχνονταν, η απάντηση πάντα ήταν "οδηγίες της Αρχής Εξυγίανσης"!\n- Τι προτίθεστε να κάνετε με το ποσοστό που έχετε στην Τράπεζα Κύπρου;\n-Αυτό το ποσοστό το διαχειρίζεται η Αρχή Εξυγίανσης και παρόλες μας πολλαπλές προσπάθειες μας να εμπλακούμε σαν πιστωτές σε αυτή την διαδικασία, ακόμα και μέσω δικαστηρίου, δυστυχώς δεν μας επετράπη.\n-Με πόσο ποσό έχει προικοδοτηθεί το Ταμείο Αλληλεγγύης ;\n-Νομίζαμε ότι μέχρι στιγμής είχε προικοδοτηθεί με περίπου 130 εκατομμύρια σε μετρητά και περίπου 95 εκατομμύρια αξίας κρατικής ακίνητης ιδιοκτησίας. Πρόσφατα ακούσαμε ότι τα μετρητά είναι 80 εκατομμύρια! Δεν ξέρουμε τι έγιναν τα υπόλοιπα αφού το Κράτος δεν δημιούργησε συγκεκριμένο λογαριασμό στον οποίο να κατατίθενται αυτά τα ποσά. Αυτό σημαίνει ότι το Κράτος μπορεί να βάζει και να βγάζει, κατά το δοκούν. Σαν τις εισφορές στο Ταμείο Κοινωνικών ασφαλίσεων. Βάζοντας και βγάζοντας, το Κράτος βρέθηκε να χρωστά 7 δισεκατομμύρια στο ΤΚΑ.


ΕΝΑ ΠΡΟΣΩΠΟΙΗΜΕΝΟ ΑΣΥΡΜΑΤΟ ΣΥΣΤΗΜΑ ΣΥΝΑΓΕΡΜΟΥ ΥΨΗΛΗΣ ΑΣΦΑΛΕΙΑΣ\nΤο Home Keeper είναι ένα εύκολα προσαρμόσιμο, ανάλογα με τις ανάγκες σας, ασύρματο σύστημα συναγερμού.\nΔιαθέτει μεγάλη γκάμα περιφερειακών ασφαλείας, ανάλογα με τις απαιτήσεις σας: σειρήνες και κάμερες εσωτερικού ή εξωτερικού χώρου, ανιχνευτές κίνησης εσωτερικού ή εξωτερικού χώρου, ανιχνευτές οικιακών συμβάντων (πυρκαγιά ή πλημμύρα), μπρελόκ, πληκτρολόγια, τηλεχειριστήρια κα.\nΗ διαχείριση γίνεται εύκολα, εξολοκλήρου από το κινητό σας, με την δωρεάν εφαρμογή Somfy Protect.\nΤο σπίτι σας είναι προστατευμένο από κάθε είδους διάρρηξη και προσπάθεια εισβολής υπό οποιεσδήποτε συνθήκες, όπως διακοπή ρεύματος, διακοπή Internet ή προσπάθεια βανδαλισμού των εξαρτημάτων συναγερμού. Το ασύρματο σύστημα συναγερμού HOME KEEPER λειτουργεί υπό οποιεσδήποτε συνθήκες.\nΣειρήνες, ανιχνευτές απόπειρας εισβολής, κάμερες, ανιχνευτές οικιακών περιστατικών (πυρκαγιά ή πλημμύρα): τα εξαρτήματα του Home Keeper προσαρμόζονται στο περιβάλλον του σπιτιού σας: διαμέρισμα ή μονοκατοικία. Μείνετε πάντα ενημερωμένος σε περίπτωση που κάποιος εισέλθει ή προσπαθήσει να εισέλθει ή αν υπάρχει πυρκαγιά ή πλημμύρα! Επιλέξτε ανάλογα με τις ανάγκες σας, με το πρόγραμμα εγκατάστασης και ελέγξτε τον εξοπλισμό σας από το κινητό σας.\nΑν κάποιος εισβάλλει στον κήπο, ο ανιχνευτής κίνησης εξωτερικού χώρου κλείνει τα ρολά και ενεργοποιεί την εξωτερική σειρήνα με το φλας για να αποτρέψει περαιτέρω εισβολή.\nΕΦΑΡΜΟΓΗ ΦΙΛΙΚΗ ΠΡΟΣ ΤΟΝ ΧΡΗΣΤΗ\nΔΙΑΧΕΙΡΙΣΗ ΤΟΥ ΣΥΝΑΓΕΡΜΟΥ ΣΑΣ ΑΠΟ ΑΠΟΣΤΑΣΗ!\nΕνεργοποιήστε και απενεργοποιήστε το σύστημα συναγερμού εύκολα και απομακρυσμένα από το κινητό σας, χρησιμοποιώντας την εφαρμογή Somfy Protect.\nΒΕΛΤΙΩΣΤΕ ΤΗΝ ΑΣΦΑΛΕΙΑ ΣΑΣ!\nΦεύγετε από το σπίτι; Χρησιμοποιώντας το σύστημα "Intelligent Activation" δεν θα ξεχασετε ποτέ να ενεργοποιήσετε τον συναγερμό σας! Όταν φεύγετε από το σπίτι, θα λάμβάνετε μια ειδοποίηση για να ενεργοποιήσετε τον συναγερμό σας αν δεν το έχετε ήδη κάνει.\nΜΕΙΝΕΤΕ ΠΑΝΤΑ ΣΥΝΔΕΔΕΜΕΝΟΣ ΜΕ ΤΟ ΣΠΙΤΙ ΣΑΣ!\nΜε την εφαρμογή Somfy Protect, μπορείτε να παρακολουθήσετε το σπίτι σας και να δείτε τί έχει καταγράψει η κάμερά σας όταν βρίσκεστε μακριά.\nΗ Μαίρη δεν ανησυχεί πλέον όταν λείπει από το σπίτι της.\nΟ κύριος Γιώργος και η κυρία Ελένη, απολαμβάνοντας την σύνταξή τους στο εξοχικό τους.\nΟ Πέτρος παραμένει ήρεμος με το έξυπνο σύστημα συναγερμού Home keeper\nΗ κυρία Δήμητρα είναι σίγουρη για την ασφάλεια του σπιτιού της.\nΜετά την διάρρηξη, αποφάσισα να πάρω το σύστημα συναγερμού Home Keeper. Με την προσομοίωση παρουσίας, αισθάνομαι ασφαλής αφήνοντας το σπίτι μου για το Σαββατοκύριακο.\nΟι καταιγίδες προκαλούν συχνά διακοπή ρεύματος. Και το σπίτι μας είναι αρκετά απομονωμένο, οπότε χρειαζόμαστε ένα σύστημα που λειτουργεί ανά πάσα στιγμή, υπό οποιεσδήποτε συνθήκες, για να προστατεύει τόσο μέσα όσο και έξω από το σπίτι μου.\nΗ οικογένειά μου και εγώ απολαμβάνουμε τις βόλτες τα Σαββατοκύριακα. Αισθάνομαι πιο ασφαλής γνωρίζοντας οτι το σπίτι μου βρίσκετε στα χέρια ενός αποτελεσματικού συστήματος συναγερμού το οποίο μπορώ να ελέγξω από μακριά!\nΚάθε χειμώνα, αφήνω το σπίτι μου στο χωριό και επιστρέφω στο διαμέρισμά μου στην Αθήνα. Με το έξυπνο σύστημα σφαλείας Home Keeper γνωρίζω οτι το σπίτι μου είναι ασφαλές παρά το οτι βρίσκομαι μακριά.\nΗ κεντρική μονάδα του Home Keeper και τα αξεσουάρ της είναι σχεδιασμένα και δοκιμασμένα στις εγκαταστάσεις της Γαλλίας με εγγυημένη ασφάλεια και αξιοπιστία.\nΌλα τα αξεσουάρ και τα εξαρτήματα των πακέτων του Home Keeper καλύπτονται από την 5ετή εγγύηση κατά της θραύσης.\nΑνησυχείτε για την προστασία των προσωπικών σας δεδομένων; Δεν χρειάζεται! Οι ροές και η αποθήκευση βίντεο προστατεύονται και κρυπτογραφούνται από την εφαρμογή Somfy Protect.\nΗ ΑΣΦΑΛΕΙΑ ΜΟΥ ΚΑΙ ΤΟ ΕΞΥΠΝΟ ΣΠΙΤΙ ΜΕ ΤΗ ΣΥΣΚΕΥΗ TAHOMA\nΤο Home Keeper είναι συμβατό με το TaHoma®, το έξυπνο σπίτι της Somfy. Με το TaHoma®, συγκεντρώστε τον έξυπνο εξοπλισμό και τα σενάρια του σπιτιού μέσω της φιλικής προς το χρήστη διεπαφής του κινητού σας, του tablet ή του υπολογιστή.\nΣυνδέστε τον Home Keeper με το TaHoma® για να δημιουργήσετε σενάρια ασφαλείας. Κλείστε τα ρολά, ενεργοποιήστε τον συναγερμό και κλειδώστε την πόρτα με ένα μόνο κλικ.\nΔιαβάστε περισσότερα σχετικά με το TaHoma®\nΠΡΟΣΤΑΤΕΨΤΕ ΤΟ ΣΠΙΤΙ ΣΑΣ ΜΕ ΤΟ HOME KEEPER\nΕΠΙΚΟΙΝΩΝΗΣΤΕ ΜΕ ΕΝΑΝ ΕΠΑΓΓΕΛΜΑΤΙΑ ΓΙΑ ΤΗΝ ΕΓΚΑΤΑΣΤΑΣΗ ΣΑΣ\nΕπικοινωνία με Επαγγελματία


Ιστορίες με πριγκίπισσες Εκδόσεις Μεταίχμιο Βιβλιοπωλείο Λεμόνι\n"Histoires de Princesses et de royaumes inconnus" (Πρωτότυπος τίτλος στα γαλλικά)\nΣυγγραφή: ·Clément Claude\nΕικονογράφιση: ·Princesse Camcam\nΣελ.:72 (27χ21), Σκληρό εξώφυλλο, ISBN: 960-455-842-0\nΤότε, αυτό το βιβλίο γράφτηκε για να σας... ανοίξει τα μάτια.\nΓιατί πρέπει να ξέρετε πως υπάρχουν ανάμεσά τους και κατεργάρες πριγκίπισσες. Η πριγκίπισσα Τρελέγκω κάνει συνέχεια τον κλόουν και η πριγκίπισσα Καβγατζού το ρίχνει συνέχεια στους καβγάδες! Η πριγκίπισσα Παντοφλένια είναι μια αληθινή βασίλισσα της μόδας, απαραίτητο χαρακτηριστικό για κάθε κεφάλι με στέμμα που σέβεται τον εαυτό του! Μην ξεχνάτε τις τρεις πριγκίπισσες Πολύ-Πολύ-Καθόλου, που θα σας καταπλήξουν τρεις φορές περισσότερο! Να ξέρετε πως υπάρχουν και πριγκίπισσες φυλακισμένες στα βασίλειά τους. Λένε πως η πριγκίπισσα Ζαχαρένια είναι κλεισμένη σε ένα μικρό κουτί και η καημένη η πριγκίπισσα Πορσελάνινη σε μια γυάλινη παγόδα. Ανακαλύψτε κι εσείς τις απίστευτες πριγκίπισσες με τα διαφορετικά πρόσωπα, πριγκίπισσες που ταυτίζονται με τα κορίτσια κάθε ηλικίας και διδάσκουν με τον πιο έξυπνο τρόπο ανθρώπινες αξίες.


ΟΜΕΡ Πάτρας: 2013\nΕκδήλωση Δεκέμβριος 2013\nΣας ενημερώνουμε ότι το Σάββατο 14 Δεκεμβρίου 2013 θα πραγματοποιηθούν οι εκλογές του Παραρτήματος στις οποίες περιλαμβάνεται: «Γενική Συνέλευση των μελών του Παραρτήματος της Ο.Μ.Ε.Ρ. Πάτρας & Εκλογές για την ανάδειξη νέας Διοικούσας Επιτροπής & νέου Διοικητικού Συμβουλίου Παραρτήματος Πάτρας της Ο.Μ.Ε.Ρ.».\nΗ παρουσία των μελών του Παραρτήματος είναι απαραίτητη για την καλή και αποδοτική λειτουργία της Ο.Μ.Ε.Ρ. Σημειώνουμε ότι, σύμφωνα με το καταστατικό της Ο.Μ.Ε.Ρ. Ελλάδος, μπορούν να ψηφίσουν όλα τα τακτοποιημένα οικονομικώς μέλη.\nΠερισσότερες πληροφορίες για τη διαδικασία των εκλογών θα αναρτηθούν στο ιστολόγιο http://omepatra.blogspot.com. Οι εκλογές θα γίνουν στο 15ο Νηπιαγωγείο Πάτρας (Στρούμπειο), Μαιζώνος 26, ώρα 11:00π.μ. – 2μ.μ.\nΑναρτήθηκε από OMEP Πάτρας στις 3:21 π.μ. Δεν υπάρχουν σχόλια:\nΠανελλήνιο Συνέδριο με Διεθνή Συμμετοχή με θέμα: Ανα-στοχασμοί για την Παιδική Ηλικία\nΣτον παρακάτω σύνδεσμο μπορείτε να κάνετε λήψη της σχετικής ανακοίνωση για το Πανελλήνιο Συνέδριο με Διεθνή Συμμετοχή με θέμα: Ανα-στοχασμοί για την Παιδική Ηλικία, 31/10-1/11/2014 που μας απέστειλε η Οργανωτική Επιτροπή του Συνεδρίου προς ενημέρωση των μελών μας.\nΓια περισσότερες πληροφορίες ανατρέξτε στην ιστοσελίδα του συνεδρίου: www.nured.auth.gr/congress2014\nΤο Δ.Σ. του Παραρτήματος Πάτρας της ΟΜΕΡ\nΑναρτήθηκε από OMEP Πάτρας στις 3:12 π.μ. Δεν υπάρχουν σχόλια:\nΠρογραμματισμένες εκδηλώσεις 2013-14\nΣας γνωρίζουμε ότι στον παρακάτω σύνδεσμο μπορείτε να ενημερωθείτε για τις προγραμματιζόμενες εκδηλώσεις του Παραρτήματος Πάτρας της ΟΜΕΡ για το 2013-14.\nΑναρτήθηκε από OMEP Πάτρας στις 9:55 π.μ. Δεν υπάρχουν σχόλια:\nΣτον παρακάτω σύνδεσμο μπορείτε να ενημερωθείτε για το 9ο Πανελλήνιο Συνέδριο ΟΜΕΡ Ελλάδας με θέμα: "ΔΕΞΙΟΤΗΤΕΣ ΖΩΗΣ: ΠΡΟΣΩΠΙΚΗ - ΚΟΙΝΩΝΙΚΗ ΑΝΑΠΤΥΞΗ ΣΤΗΝ ΠΡΟΣΧΟΛΙΚΗ ΚΑΙ ΠΡΩΤΗ ΣΧΟΛΙΚΗ ΗΛΙΚΙΑ" το οποίο θα πραγματοποιηθεί στο Πανεπιστήμιο Ιωαννίνων 18 - 20 Οκτωβρίου 2013.\nΑναρτήθηκε από OMEP Πάτρας στις 9:17 μ.μ. Δεν υπάρχουν σχόλια:\nΕκδήλωση Ιούνιος 2013\nΣας ενημερώνουμε ότι το Σάββατο 01 Ιουνίου 2013 θα πραγματοποιηθεί η «Ημερίδα - Γιορτή Θετικών Επιστημών» η οποία συνδιοργανώνεται από το Παράρτημα Πάτρας της Ο.Μ.Ε.Ρ. και το «Εργαστήριο Διδακτικής των Θετικών Επιστημών» του Τ.Ε.Ε.Α.Π.Η. του Πανεπιστημίου Πατρών.\nΟι εργασίες της ημερίδας αφορούν στην αποτίμηση του έργου της τρίτης χρονιάς υλοποίησης του προγράμματος και την παρουσίαση εκπαιδευτικών προγραμμάτων διερευνητικής διδασκαλίας και μάθησης στο πεδίο των Φυσικών Επιστημών και των Μαθηματικών, σε συνδυασμό και με τη χρήση Τεχνολογίας τα οποία υλοποιήθηκαν σε Νηπιαγωγεία της Δυτικής Ελλάδας, από εκπαιδευτικούς του τοπικού δικτύου του“Fibonacci project”.\nΗ παρακολούθηση της ημερίδας είναι ανοιχτή για κάθε ενδιαφερόμενο εκπαιδευτικό ή γονέα.\nΣτους παρακάτω συνδέσμους μπορείτε να κάνετε λήψη του δελτίου τύπου και της αφίσας.\nΠερισσότερες πληροφορίες μπορείτε να βρείτε στο δικτυακό τόπο: http://www.ecedu.upatras.gr/fibonacci/\nΑναρτήθηκε από OMEP Πάτρας στις 8:58 π.μ. Δεν υπάρχουν σχόλια:\nΕκδήλωση Μάιος 2013 - Αλλαγή ημερομηνίας\nΗ "Ημερίδα- Γιορτή Θετικών Επιστημών" που διοργανώνεται στο πλαίσιο του ευρωπαϊκού προγράμματος "Fibonacci" από το Τ.Ε.Ε.Α.Π.Η. του Πανεπιστημίου Πατρών σε συνεργασία με το Παράρτημα Πάτρας της Ο.Μ.Ε.Ρ. μεταφέρεται από το Σάββατο 25-5-2013 στο Σάββατο 1-6-2013.\nΟι εργασίες της ημερίδας αφορούν στην αποτίμηση του έργου της τρίτης χρονιάς υλοποίησης του προγράμματος και την παρουσίαση της δουλειάς που έγινε από τις/τους Νηπιαγωγούς του τοπικού δικτύου στις τάξεις τους. Οδηγίες για την υποβολή εργασιών θα ανακοινωθούν αργότερα.\nΠληροφορίες για τη διοργάνωση και το πρόγραμμα μπορείτε να βρείτε στον ιστότοπο του ευρωπαϊκού προγράμματος και στην ηλεκτρονική διεύθυνση: http://www.ecedu.upatras.gr/fibonacci/\nΑναρτήθηκε από OMEP Πάτρας στις 12:56 π.μ. Δεν υπάρχουν σχόλια:\nΕκδήλωση Απρίλιος 2013\nΕΙΣΗΓΗΣΗ, Παρασκευή 5 Απριλίου 2013\n«Η αυτομόρφωση της νηπιαγωγού: Μια ολιστική προσέγγιση»\nΑναρτήθηκε από OMEP Πάτρας στις 9:57 π.μ. Δεν υπάρχουν σχόλια:\nΕκδήλωση Μάρτιος 2013\nΕΡΓΑΣΤΗΡΙΟ, Σάββατο 2 Μαρτίου 2013\n«Αναπτύσσοντας τον κριτικό στοχασμό στο Νηπιαγωγείο παραμύθια για να σκεφτούμε όλοι μαζί»\nΤο εργαστήριο συντονίζουν οι Ρένια Γασπαράτου, Λέκτορας & Μαρία Καμπεζά, Λέκτορας του ΤΕΕΑΠΗ Παν/μιου Πατρών. Στο εργαστήριο θα παρουσιαστεί η δομή ενός εκπαιδευτικού προγράμματος που συμβάλλει στην ανάπτυξη της κριτικής σκέψης των μικρών παιδιών. Xρησιμοποιώντας σχετικά παραμύθια θα συζητηθούν πρακτικές που περιορίζουν ή υποστηρίζουν την ανάπτυξη κριτικής σκέψης στο πλαίσιο συζητήσεων μεταξύ νηπιαγωγών και παιδιών. Χώρος & ώρα υλοποίησης: Εργαστήριο Θετικών Επιστημών ΤΕΕΑΠΗ, Πανεπιστημιούπολη Ρίου, 9:30 π.μ. - 1:00 μ.μ\nΔηλώσεις συμμετοχής & πληροφορίες: 6974737937 (Κ. Τσούβαλη), (ώρες επικοινωνίας: καθημερινές 7-8 μ.μ).\nΑναρτήθηκε από OMEP Πάτρας στις 8:06 π.μ. Δεν υπάρχουν σχόλια:\nΕκδήλωση Φεβρουάριος 2013\nΕΡΓΑΣΤΗΡΙΟ, Σάββατο 23 Φεβρουαρίου 2013\n«Όλοι μαζί;;; Μπορούμε;»\nΑναρτήθηκε από OMEP Πάτρας στις 8:20 μ.μ. Δεν υπάρχουν σχόλια:\nΕΡΓΑΣΤΗΡΙΟ, Τετάρτη 6 Φεβρουαρίου 2013: «Ομάδα Αυτομόρφωσης Νηπιαγωγών - “Fibonacci project”. Θετικές Επιστήμες και Τέχνες: πόσο απέχουν;» Βιωματικό εργαστήριο με τις Νηπιαγωγούς που συμμετέχουν στο “Fibonacci project” και προσκεκλημένα μέλη Δ.Ε.Π. του «Εργαστηρίου Διδακτικής Θετικών Επιστημών» του Τ.Ε.Ε.Α.Π.Η. του Πανεπιστημίου Πατρών. Το εργαστήριο συντονίζεται από νηπιαγωγούς, μέλη του Δ.Σ. του Παραρτήματος. Στα πλαίσια του εργαστηρίου θα γίνει επεξεργασία ζητημάτων που αφορούν την αξιοποίηση στοιχείων από το χώρο των Τεχνών στις θεματικές ενότητες του Fibonacci project, περιορισμούς και προεκτάσεις. Στο εργαστήριο μπορούν να συμμετέχουν φοιτητές και Νηπιαγωγοί που θα δηλώσουν συμμετοχή.\nΧώρος & ώρα υλοποίησης: 53ο Νηπιαγωγείο Πατρών, Αμερικής 8, 5:30-8:30 μ.μ. Δηλώσεις συμμετοχής & πληροφορίες: 6977971789 (Α. Βελλοπούλου), (ώρες επικοινωνίας: καθημερινές 7-8 μ.μ).\nΑναρτήθηκε από OMEP Πάτρας στις 1:17 π.μ. Δεν υπάρχουν σχόλια:\nΕκδήλωση Ιανουάριος 2013\nΑναρτήθηκε από OMEP Πάτρας στις 7:45 π.μ. Δεν υπάρχουν σχόλια:\nΠανελλήνιο Συνέδριο με Διεθνή Συμμετοχή με θέμα: Α...


Ρέθυμνο: Χωρίς Ντροπή τον Χρέωσε Επιπλέον και Έκοψε Λάθος Απόδειξη! – Parapolitka Kritis\nΡέθυμνο: Χωρίς Ντροπή τον Χρέωσε Επιπλέον και Έκοψε Λάθος Απόδειξη!\nBy Editor\t Last updated Φεβ 11, 2019 901\nΟ λόγος για γνωστό κατάστημα ψιλικών στην πόλη του Ρεθύμνου, όπου χθες το μεσημέρι, ένας πελάτης ήρθε αντιμέτωπος με το…περίσσιο θράσος υπαλλήλου.\nΌπως δήλωσε ο πελάτης στα Παραπολιτικά Κρήτης, πήγε το μεσημέρι να αγοράσει ένα αναψυκτικό, μια σοκολάτα και χαρτί υγείας, χωρίς να έχει πάνω του χρήματα, μόνο κάρτα τράπεζας και μπαίνοντας στο κατάστημα ρώτησε την υπάλληλο εάν δέχονται πληρωμές με κάρτα. Η υπάλληλος απάντησε καταφατικά και προχώρησε με τις αγορές του.\nΦτάνοντας στο ταμείο, ο πελάτης ζήτησε 2 πακέτα τσιγάρα και η υπάλληλος του απάντησε πως δε μπορεί να πληρώσει τα τσιγάρα με κάρτα διότι..δεν τους συμφέρει και αν επιμένει να πληρωθούν κατά αυτόν τον τρόπο θα έπρεπε να τον χρεώσει 20 λεπτά παραπάνω, ώστε να γλιτώσει την προμήθεια. Ο πελάτης αφού απόρησε, εντέλει δέχτηκε την επιπλέον χρέωση, αφού επρόκειτο για μικρό ποσό και ήθελε να επιστρέψει σπίτι του.\nΕπιστρέφοντας λοιπόν και κοιτάζοντας τις αποδείξεις, συνειδητοποίησε ότι η υπάλληλος όντως του είχε χρεώσει 20 λεπτά παραπάνω στην πληρωμή της κάρτας, τα οποία όμως είχε αφαιρέσει από την απόδειξη!\nΔε μπορούμε να γνωρίζουμε εάν κάτι τέτοιο είναι συχνή τακτική του καταστήματος ώστε να φοροδιαφεύγει ακόμα και σε τόσο χαμηλά ποσά, ή εάν το πράττει και σε υψηλότερες αγορές ή εάν ήταν ανευθυνότητα της υπαλλήλου.\nΚαταρχάς, εάν κάτι τέτοιο γινόταν αρκετές φορές, στο κλείσιμο της ημέρας δε θα έβγαιναν οι υπολογισμοί. Έπειτα, ίσως να μην αξίζει τον κόπο το πρόστιμο που θα λάβει το κατάστημα, σε περίπτωση καταγγελίας ή επίσκεψης της εφορίας. Αξιοσημείωτη είναι η κοροϊδία απέναντι στον πελάτη που, από τη μια πλευρά χρεώνεται περισσότερο χωρίς λόγο και από την άλλη με περίσσιο θράσος του δίνεται λάθος απόδειξη.\nΕάν το περιστατικό ήταν λάθος της υπαλλήλου και δε μπορούσε να σκεφτεί ότι έπρεπε να χτυπήσει την επιπλέον χρέωση και στην απόδειξη, καλό θα ήταν ο ιδιοκτήτης να πάρει τα μέτρα του διότι δεν είναι καθόλου δύσκολο ξαφνικά να βρεθεί μπλεγμένος χωρίς καν να το γνωρίζει!\nΔεν είναι ξένο το ότι πολλά καταστήματα προτιμούν να μη δέχονται πληρωμές με κάρτες για τα τσιγάρα, δεδομένου ότι η προμήθεια δεν τους αφήνει κανένα περιθώριο κέρδους, και σε κάποιες περιπτώσεις προκαλεί ακόμα και ζημία. Στον αντίποδα, υπάρχουν καταστήματα που υποστηρίζουν την εξυπηρέτηση του πελάτη, ακόμα και με αυτό το κόστος.\nΟ καθένας λειτουργεί την επιχείρηση του με τον τρόπο που επιλέγει και αναλαμβάνοντας τις ευθύνες και τα ρίσκα που προκύπτουν. Σε μια μικρή κοινωνία, αρκετά συχνά οι πελάτες είναι παραπάνω από πρόθυμοι να βοηθήσουν τις τοπικές επιχειρήσεις, όμως καλό θα ήταν να μη φτάνουμε σε σημεία απροκάλυπτης εξαπάτησης.\nΌπως δήλωσε ο συγκεκριμένος πελάτης στα Παραπολιτικά Κρήτης, μαζί με τη φωτογραφία των αποδείξεων που μας απέστειλε: ” Θα μπορούσα να έχω πάει την προηγούμενη μέρα στο σούπερ μάρκετ και να πάρω και τα τσιγάρα μου από το περίπτερο. Εγώ θέλησα να στηρίξω τη μικρή επιχείρηση της γειτονιάς μου. Δεν είχα πάνω μου χρήματα αρκετά, τι να κάνουμε; Η υπάλληλος παραλίγο να μη με εξυπηρετήσει”.\nΣητεία: 96χρονη άφησε την τελευταία της πνοή λίγες ώρες μετά που την λήστεψαν\nΣτο εδώλιο του κατηγορουμένου καθίζουν τον πατέρα του Βαγγέλη Γιακουμάκη


Καυτή σούπα σε υπόγειο: μια μουσικοθεατρική παράσταση στις 1002 Νύχτες | CultureNow.gr\nΑρχική Σελίδα » Νέα » Καυτή σούπα σε υπόγειο: μια μουσικοθεατρική παράσταση στις 1002 Νύχτες\nCULTURENOW / 07-03-2016 / 13:12\nΟ στιχουργός, συνθέτης, συγγραφέας και δημιουργός του συγκροτήματος «Ενδελέχεια», Δημήτρης Μητσοτάκης παρουσιάζει την παράσταση «Καυτή σούπα σε υπόγειο», ένα έργο βασισμένο στα βιβλία του “Καυτή Σούπα” και “Υπόγειος” (συνδημιουργία με τον Αλέξανδρο Σικιαρίδη), που κυκλοφόρησαν το 2007 (εκδ. Ελληνικά Γράμματα) και 2013 (εκδ. Τόπος) αντίστοιχα.\nΠρόκειται για μια σύγχρονη, αντισυμβατική παράσταση, βασισμένη στην εκδοχή εκείνης που παρουσιάστηκε την περίοδο 2011-13 με νέα κείμενα και τραγούδια. Ένα μουσικό – θεατρικό δρώμενο με στοιχεία καμπαρέ, όπου τη σκηνή μοιράζονται ηθοποιοί και μουσικοί. Μια παράσταση φτιαγμένη για bar theatre όπου οι θεατές παρακολουθούν πίνοντας χαλαρά το ποτό τους.\nΟ πρωταγωνιστής ετοιμάζει και ανακατεύει την «καυτή σούπα» της ζωής του. Τα υλικά της, μικρές στιγμές και σπαράγματα συναισθημάτων. Απαγορευμένες φαντασιώσεις και επικίνδυνες εξομολογήσεις, σε ένα πλαίσιο που δεν διασαφηνίζει πλήρως τί είναι αληθινό και τί μυθοπλασία. Ο ήρωας διφορούμενος. Κάποιες φορές ταυτίζεται εντελώς με τα επεισόδια που αφηγείται, τα βιώνει σαν να συμβαίνουν εκείνη την στιγμή μπροστά στα μάτια του, και κάποιες άλλες αποστασιοποιείται εντελώς. Γεγονότα σκληρά και οδυνηρά αντιμετωπίζονται σαν απλές ιστορίες ή σαν καθημερινά περιστατικά.\nΜια εξομολόγηση των πιο σκοτεινών πλευρών του ήρωα όπου το φανταστικό και η μυθοπλασία ψηλαφίζουν τραυματικό, βιωματικό αλλά και την εμπειρική ωμότητα της πραγματικότητας με αυτοσαρκασμό και αδυσώπητο χιούμορ σε μια Ελλάδα που καταρρέει.\nΣτο τέλος ο ήρωας μοιράζει μερίδες της καυτής του σούπας, που ετοιμάζει ζωντανά κατά τη διάρκεια της παράστασης, στο κοινό έχοντας κάνει… το χρέος του.\nΗ παράσταση διαρκεί 100′ και είναι ακατάλληλη για ανηλίκους.\nΣτην παράσταση ακούγονται, ζωντανά, τραγούδια απ’ όλη την μουσική πορεία του συγγραφέα.\nΠαίζουν: Δημήτρης Μικιός, Όλγα Πετίδου\nΤραγούδι, κιθάρα: Δημήτρης Μητσοτάκης\nΠιάνο: Μάριος Κωστάκης\nΗ σκηνοθεσία είναι του Δημήτρη Μητσοτάκη.\nΤοποθεσία: 1002 Νύχτες, Καραϊσκάκη 10, Ψυρρή Ημερομηνία: 20 και 27 Μαρτίου και 3 Απριλίου 2016Έναρξη: 21:30Τιμές εισιτηρίων: 12€ με μπύρα/κρασί Πληροφορίες: Τηλ.: 210 3317 293


Basketblog.gr | Αρθρογράφοι | Νίκος Μπουρλάκης | Ο αγώνας της χρονιάς, η ΕΡΤ που μισεί το μπάσκετ και τα ΜΠΡΑΒΟ στον Κολοσσό\n24.01.2021 20:57 / Νίκος Μπουρλάκης\nΉταν τόσα πολλά τα θετικά στοιχεία στη 12η αγωνιστική της Basket League ώστε ακόμα κι αν έχω αφορμές για… γκρίνια, θα τις αφήσω σε δεύτερη μοίρα. Διότι είναι αλήθεια ότι έχουμε αρκετά ωραία θέματα να συζητήσουμε κι απλά θα συμπληρώσουμε κάποιες κακοτεχνίες.\nΠρώτα στην Πάτρα: Είδαμε τον καλύτερο αγώνα στη φετινή Basket League, σ’ έναν αγώνα που είχε ανατροπές, που κρίθηκε στο τέλος αλλά και με τις δύο ομάδες να παίζουν υπέροχο μπάσκετ. Που είναι η γκρίνια; Στην ΕΡΤ και πάλι… Που είχε τρία ματς την ίδια ώρα και ένα μια ώρα νωρίτερα, άρα ουσιαστικά από τις 5 και μετά βλέπαμε… τέσσερις αγώνες. Έναν στην τηλεόραση και τρεις σε «παράθυρα» στο PC μέσω διαδικτύου.\nΗ ΕΡΤ, αλήθεια, ενδιαφέρεται για το μπάσκετ με αυτή την απαράμιλλη προχειρότητα στον τρόπο που το παρουσιάζει; Μπορεί να ακουστεί βαριά η έκφραση που θα χρησιμοποιήσω αλλά είναι ΝΤΡΟΠΗ αυτό που κάνει η ΕΡΤ για ένα προϊόν που έχει πληρώσει… Και να πω ότι έχει και πρόγραμμα που φοβάται μην καταστρέψει. Τέλος πάντων, μόνοι μας τα λέμε, μόνοι μας τα ακούμε, αλλά δεν θα τους κάνουμε και το χατίρι να μη μιλάμε.\nΟ Κολοσσός (που επίσης τον είδαμε στο διαδίκτυο όπως και τον Προμηθέα) πέτυχε δύο μεγάλες νίκες. Η μία ήταν επί του Περιστερίου και η άλλη με τη δήλωση των παικτών του υπέρ των συναδέλφων τους στις μικρότερες κατηγορίες. Πολύ μεγάλη υπόθεση και οι παίκτες του Κολοσσού είναι οι πρώτοι που κάνουν κάτι τέτοιο στην Basket League, έτσι οργανωμένα και συντονισμένα. Πολλά ΜΠΡΑΒΟ τους αξίζουν.\nΓια το Περιστέρι δεν έχω να πω κάτι πέρα από το ότι αναζητώ το στόχο του. Τι ακριβώς θέλει να πετύχει φέτος; Εκτός του ότι είναι μάλλον παράξενο να έχει τόση ακρίβεια ο Κολοσσός στους ξένους με σαφώς μικρότερη οικονομική άνεση από το Περιστέρι…\nΟ Άρης πήρε εύκολη νίκη επί του Μεσολογγίου και μαζί ανάσα την ίδια στιγμή που ο Ντίνος Καλαμπάκος παίρνει την πρώτη του… τεχνική ποινή. Με όλο το σεβασμό (αλήθεια πόσες φορές τον έχω εγκωμιάσει) η δήλωσή του περί «παικτών που πρέπει να κόψουν το μπάσκετ και να πάνε σε άλλο άθλημα» είναι επιεικώς απαράδεκτη. Κυρίως όμως έρχεται σε σύγκρουση με όσα είχε πει πριν από μερικές εβδομάδες: Τότε που υπερασπίστηκε την οικονομική στενότητα της ομάδας του υπογραμμίζοντας (ορθώς) τη συνέπεια στις πληρωμές: «Ναι έχουμε συμβόλαια 16 χιλιάδων αλλά πληρώνουμε στην ώρα μας».\nΌμως, κόουτς, με συμβόλαια 16 χιλιάδων παίζεις… ζάρια. Γιατί κι αποχωρήσεις θα έχεις για καλύτερα συμβόλαια (Μπράουν) και σίγουρα δε μπορείς να περιμένεις να χτυπήσεις 6 λαβράκια αλλά και… μούτρα εφόσον ζητήσει έναν παίκτη σου μια ομάδα και δεν τον δώσεις. Ούτε και μπορείς με «16 χιλιάρικα» να περιμένεις να δεις τον ΛεΜπρόν Τζέιμς και τον Αντετοκούνμπο… Αυτά.\nΈνατη σερί ήττα για το Μεσολόγγι και στοπ στο αρνητικό σερί των πέντε αγώνων στον Άρη την ίδια στιγμή που ο ΠΑΟΚ έχει 5/6 με τον Άρη Λυκογιάννη στον πάγκο του και χωρίς να έχει κάνει αλλαγή στο ρόστερ. Προφανώς κι αυτό αποτελεί μια απάντηση στο πόσο σοβαρός και σημαντικός είναι ο ρόλος του προπονητή σε μια ομάδα. Καμία αιχμή για τον Ηρακλή και τον άπειρο κόουτς Καλύβα αυτό καθώς ανέκαθεν ήμουν υπέρ των ευκαιριών σε νέους προπονητές ώστε να ακολουθήσουν το όνειρό τους. Μόνο που μετά τις αλλαγές (Ενετσιόνια και Ίμπανκς) θα περιμένουμε κάτι καλύτερο από τον Ηρακλή που αρχίζει και τις ευρωπαϊκές του υποχρεώσεις.\nΣτο ΟΑΚΑ η ΑΕΚ δεν πέρασε απλώς δύσκολα από τον Ιωνικό αλλά… συνεχίζει να περνάει δύσκολα και να παλεύει με τις ατυχίες της. Ο Γκίκας ήταν το νέο «θύμα» με το σοβαρό τραυματισμό του. Παράλληλα έρχεται και το τέλος στη συνεργασία με τον Χρυσικόπουλο, υπάρχουν ακόμα απουσίες και κανείς δε ξέρει τι ομάδα θα παρουσιαστεί στον αγώνα με τον ανεβασμένο ΠΑΟΚ σε λίγα 24ωρα…\nΟ Ιωνικός χωρίς τον καλύτερο σκόρερ του (Σμιθ) με τρεις ξένους, με εκπληκτικό τον Χουγκάζ (και με τον Τολιόπουλο να έχει λάθος νοοτροπία και τη λογική «θα κερδίσω μόνος μου») πάλεψε για το καλύτερο… Απλώς θα μου επιτρέψετε να πω κάτι έστω κι αν σιχαίνομαι να ασχολούμαι με τους διαιτητές. Οι Νικαιώτες έχουν παράπονα και δικαιολογημένα. Τα περισσότερα λάθη ήταν εναντίον τους. Απλώς το έχει η μοίρα των «μικρών» να μην ασχολείται κανείς μαζί τους όταν αδικούνται. Το κλείνω εδώ όχι για να τονίσω τόσο το θέμα της διαιτησίας (πραγματικά σιχαίνομαι να ασχολούμαι με αυτό) όσο της νοοτροπίας μας.\nΤέλος ο Παναθηναϊκός με την Λάρισα δόξασαν την επίθεση προσέφεραν ωραίο θέαμα με 187 πόντους με 23 εύστοχα τρίποντα και 46 ασίστ συνολικά! Φυσικά και θέλουμε να βλέπουμε τέτοιους αγώνες.\nΚι ένα τελευταίο, όχι ως γκρίνια, αλλά ως πρόταση. Στις 24 Ιανουαρίου του 1981 έγινε ο ΜΕΓΑΛΟΣ ΑΓΩΝΑΣ του Ιωνικού με τον Άρη στον «Πλάτωνα». Το 113-114, με τους 73 πόντους του Γιαννάκη και τους 62 του Γκάλη. Μήπως θα έπρεπε είχε σχεδιάσει ο ΕΣΑΚΕ να βάλει αυτόν τον αγώνα σ’ αυτή την ημερομηνία με όλα τα… ιστορικά συνοδευτικά; Ή (για παράδειγμα) η ημερομηνία της πρώτης συμμετοχής του Γκάλη να ονομαστεί «αγωνιστική Γκάλη» και πόσα ακόμα… Ευτυχώς, ως μπάσκετ έχουμε πολλές προσωπικότητες και πολλά γεγονότα.\nΑρθρογραφία, Κολοσσός Ρόδου, Λαύριο, Νίκος Μπουρλάκης, Προμηθέας Πάτρας, Προμηθέας Πατρών\nΙούνιος 1936: Η πρώτη Εθνική στο μπάσκετ, το scouting των παικτών\nΠρομηθέας: Τηρήθηκε απόλυτα το υγειονομικό πρωτόκολλο


Mόνο "δουλειά, δουλειά, δουλειά" για τον Origi | liverpool.gr\nHome > HOMEPAGE HOT POSTS > Mόνο «δουλειά, δουλειά, δουλειά» για τον Origi\nMόνο «δουλειά, δουλειά, δουλειά» για τον Origi\nby liverpool.gr - Δεκέμβριος 2, 2016 0\nΈνα μόνο πράγμα δήλωσε πως έχει στο μυαλό του ο Divock Origi. O Βέλγος επιθετικός, ο οποίος ήταν ο άνθρωπος που άνοιξε τον δρόμο για τη δύσκολη επικράτηση των «Reds» την προηγούμενη αγωνιστική της Premier League απέναντι στην Sunderland, αλλά και της νίκης επί της Leeds United για το EFL Cup λίγες μέρες αργότερα, δήλωσε στο επίσημο site της ομάδας ότι δεν πρόκειται να σταματήσει να προσπαθεί να εντυπωσιάζει τον Klopp, όποτε του δίνεται η ευκαιρία.\n«Έχω μεγάλο πάθος για το ποδόσφαιρο και δεν τα παρατάω ποτέ» δήλωσε. «Όταν το δείχνεις αυτό, έχεις την ποιότητα και να μάθεις. Φυσικά και πιστεύω στον Θεό και ότι ο καθένας θα βρει τον δρόμο του, αλλά δεν μπορείς να μάθεις τα πάντα από μόνος σου. Είμαι χαρούμενος που βρίσκομαι εδώ, σε ένα πολύ μεγάλο σύλλογο και υπάρχει πίεση, αλλά πρέπει να την εκμεταλλευτείς. Αυτό που πρέπει να κάνεις είναι δουλειά, δουλειά, δουλειά. Αυτό σε ηρεμεί και σου δίνει αυτοπεποίθηση.»\nΟ 21χρονος, ο οποίος δεν έχει βρει πολύ χρόνο μιας και οι Firmino, Coutinho και Mane εντυπωσιάζουν, ξέρει ότι πρέπει να αρπάζει τις όποιες ευκαιρίες του δίνονται, όπως και αυτή που προέκυψε με τον τραυματισμό του Phillipe Coutinho.\n«Όταν δουλεύεις σκληρά και δίνεις τα πάντα, ξέρεις ότι δεν υπάρχει κάτι άλλο που μπορείς να κάνεις. Όταν χαλαρώνεις υπάρχουν στιγμές που το μετανιώνεις. Απ’ όταν ήρθα δεν είχα ποτέ στιγμές που το μετάνιωσα και αυτό με ηρεμεί» πρόσθεσε ο Origi.\n«Έρχεσαι εδώ και θες να παίζεις κάθε παιχνίδι. Να ευχαριστιέσαι. Η ζωή σου είναι το ποδόσφαιρο. Η πρώτη σου ιστορία είναι με μία μπάλα. Η πρώτη σου σκέψη είναι να παίξεις αλλά πάντα πρέπει να σέβεσαι τις επιλογές του προπονητή.»\n«Πάντα βάζω πρώτα την ομάδα και για μένα είναι σημαντικό να είμαι σε μια κατάσταση που θα μαθαίνω και θα βελτιώνομαι. Όταν η ομάδα σε χρειάζεται, όταν ο προπονητής σε χρειάζεται, πρέπει να σαι εκεί. Έτσι βοηθάμε ο ένας τον άλλο και κάνουμε σπουδαία πράγματα» κατέληξε ο Βέλγος.\n«Ελπίζω ότι θα είμαι σε καλή κατάσταση και στη συνέχεια της σεζόν, ώστε να κάνουμε κάτι καλό αυτή τη σεζόν.»\nTagged anfield Divock Origi gerrard Jurgen Klopp klopp kop liverpool origi Reds Spion Kop\nΔεν θα κινηθεί για Sakho η West Brom\n1/12/1959: Ο Bill Shankly υπογράφει στη Liverpool


Δεν ήθελα να ασχοληθώ με την ταινία «Joker» – e-volos\nΔεν ήθελα να ασχοληθώ με την ταινία «Joker»\nΣτις Δεκ 24, 2019\nΠρώτη καταχώρηση: Τρίτη, 24 Δεκεμβρίου 2019, 01:10\nΟ Αμερικανός σκηνοθέτης, σεναριογράφος και παραγωγός, Μάρτιν Σκορσέζε δήλωσε ότι «δεν ήθελε να εμπλακεί» με το φιλμ «Joker» με πρωταγωνιστή τον Χοακίν Φίνιξ, αλλά διαπίστωσε ότι το ψυχολογικό θρίλερ του Τοντ Φίλιπς είναι επηρεασμένο από δικές του ταινίες.\nΕρωτηθείς για τη γνώμη του για την ταινία, ο σκηνοθέτης είπε ότι «γοητεύτηκε από το γεγονός ότι έχει επιρροή από το “The King of Comedy” (Ο Βασιλιάς της Κωμωδίας) και το “Taxi Driver” (Ο Ταξιτζής)».\nΟ Μάρτιν Σκορσέζε είπε ότι εντυπωσιάστηκε κυρίως από το γεγονός ότι η ταινία έχει επιρροή από το φιλμ «Ο Βασιλιάς της Κωμωδίας», επειδή πάντα επισήμανε ότι «το μοναδικό μέρος, στο οποίο εκτιμήθηκε η συγκεκριμένη ταινία του είναι η Βρετανία».\nΣε συνέντευξή του στην εφημερίδα «The Guardian» ο Μάρτιν Σκορσέζε διευκρίνισε: «Αλλά δεν ήθελα να ασχοληθώ με αυτή (την ταινία Joker)».\nΤο «Joker» μετά την κυκλοφορία του συζητήθηκε για τις ομοιότητες με τα φιλμ του 1983, «Ο Βασιλιάς της Κωμωδίας», για έναν μοναχικό τύπο που εξιδανικεύει ένα τηλεοπτικό κόμικ και «Ο Ταξιτζής» του 1978, για ένα μοναχικό αυτόκλητο τιμωρό που ζει στη Νέα Υόρκη.\nΟ Μάρτιν Σκορσέζε αρχικά είχε αναφερθεί ως παραγωγός της ταινίας «Joker», αλλά αυτό τελικά δεν συνέβη.\nΤελευταία ενημέρωση: Τρίτη, 24 Δεκεμβρίου 2019, 01:11\nΥπό έλεγχο η κηλίδα ντίζελ στο οικοσύστημα των νησιών Γκαλαπάγκος\nΣτο χαμηλότερο επίπεδο από το 2008 η ανεργία


ΔΙΔΑΣΚΑΛΕΙΟ ΠΑΤΡΩΝ (μετεκπαιδευόμενοι): 2011\nΝέο Δ.Σ. του συλλόγου μετεκπαιδευομένων\nΜε μικρή καθυστέρηση, δημοσιεύονται τα αποτελέσματα των εκλογών για την ανάδειξη του νέου και τελευταίου Δ.Σ. του συλλόγου μας.\nΛεπτομέρειες στο σύνδεσμο εδώ\nΑναρτήθηκε από Christos Pap στις 9:51 μ.μ.\nΑναρτήθηκε από Christos Pap στις 10:10 μ.μ.\nΔιημερίδα:«Αναπτύσσοντας τις δεξιότητες στο διάβασμα»\nΠληροφορίες για το πρόγραμμα, κλικ εδώ\nΑναρτήθηκε από Christos Pap στις 3:33 μ.μ.\nΣυνέδρια και ημερίδες Νοεμβρίου 2011\nΣημειώστε στην αντζέντα σας δύο ενδιαφέροντα εκπαιδευτικά συμβάντα:\n1) Λουτράκι, 4-6 Νοεμβρίου 2011\n6ο Διεθνές συνέδριο για την Ανοιχτή και εξ Αποστάσεως Εκπ/ση\nΠληροφορίες εδώ: http://icodl2011.eap.gr\nκι εδώ: Ιστοσελίδα που βρίσκεται το πρόγραμμα και θα αναρτηθούν τα πρακτικά: http://icodl.openet.gr\n2) Ημερίδα για τον Αυτισμό\n«Οι διαταραχές του Αυτιστικού φάσματος στον κύκλο ζωής του ανθρώπου».\nΗ ημερίδα θα λάβει χώρα την 12η Νοεμβρίου του 2011, 9.00 π.μ έως 18:00 μ.μ στο ΚΥΒΕ ΠΕΡΙΣΤΕΡΙΟΥ,\nΕθνάρχου Μακαρίου 1 (προέκταση Λένορμαν) & Κηφισού, ΚΥΒΕ, Περιστέρι\nΑναρτήθηκε από Christos Pap στις 7:00 μ.μ.\nΤελική ημερομηνία έναρξης μαθημάτων\nΜετά από τη γενική συνέλευση των φοιτητών του Πανεπιστημίου της Πάτρας, αποφασίστηκε ότι τα μαθήματα του διδασκαλείου θα ξεκινήσουν κανονικά τη Δευτέρα 26 Σεπτεμβρίου 2011.\n(ευχαριστούμε τη Γραμματεία & τους συναδέλφους για την έγκαιρη ενημέρωση)\nΑναρτήθηκε από Christos Pap στις 3:07 μ.μ.\nΔΕΥΤΕΡΑ 19 ΣΕΠΤΕΜΒΡΙΟΥ 2011: ΕΝΑΡΞΗ ΜΑΘΗΜΑΤΩΝ ΧΕΙΜΕΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ 2011-2012\nΠρόγραμμα Γενικής Αγωγής (κλικ στην εικόνα)\nΠρόγραμμα Ειδικής Αγωγής (Κλικ στην εικόνα)\nΤΑ ΜΑΘΗΜΑΤΑ ΕΠΙΛΟΓΗΣ ΠΟΥ ΘΑ ΛΕΙΤΟΥΡΓΗΣΟΥΝ ΑΥΤΟ ΤΟ ΕΞΑΜΗΝΟ ΓΙΑ ΤΟΥΣ ΜΕΤΕ/ΝΟΥΣ ΤΗΣ ΓΕΝΙΚΗΣ ΑΓΩΓΗΣ ΕΙΝΑΙ:\n1. ΠΕΡΙΒΑΛΛΟΝΤΙΚΗ ΑΓΩΓΗ (ΦΡΑΓΚΟΥΛΗΣ Σ.)\n2. ΨΥΧΟΛΟΓΙΑ ΤΗΣ ΓΡΑΠΤΗΣ ΕΚΦΡΑΣΗΣ (ΔΗΜΑΚΟΣ Ι.) ή ΕΙΔΙΚΑ ΘΕΜΑΤΑ ΘΡΗΣΚΕΥΤΙΚΩΝ (ΤΕΡΕΖΗΣ Χ.)\n*Σύμφωνα με τις δηλώσεις μαθημάτων, όσοι έχουν δηλώσει το μάθημα του Κου Δημάκου θα το παρακολουθήσουν και οι υπόλοιποι της Γενικής θα παρακολουθήσουν το μάθημα του Κου Τερέζη. Σε περίπτωση που κάποιος έχει δηλώσει και τα δύο μαθήματα να επικοινωνήσει άμεσα με την γραμματεία για να επιλέξει (τηλ. 2610996278).\n(Οποιαδήποτε αλλαγή της δήλωσης μέχρι αύριο Τετάρτη14/9 γιατί θα τυπωθούν τα παρουσιολόγια)\nΑναρτήθηκε από Christos Pap στις 11:56 π.μ.\nΜετά την αποφοίτηση των δευτεροετών συναδέλφων, ανασυγκροτήθηκε το Δ.Σ. του συλλόγου μας με την παρακάτω σύνθεση:\nΠρόεδρος: Κούτρας Στέφανος\nΑντιπρόεδρος: Λαλιώτης Φάνης\nΓ.Γ. : Βλάχου Όλγα\nΜέλη: Θωμά Ραλλία & Νάνας Δημήτριος\nΗ θητεία του νέου Δ.Σ. ορίζεται έως την 25/10/2011, ημερομηνία κατά την οποία θα πραγματοποιηθούν αρχαιρεσίες για την ανάδειξη νέου Δ.Σ., σύμφωνα με το καταστατικό του Συλλόγου Μετεκπαιδευομένων.\nΑναρτήθηκε από Christos Pap στις 3:43 μ.μ.\nΔιόρθωση στις δηλώσεις μαθημάτων\nΤΜΗΜΑ ΓΕΝΙΚΗΣ ΑΓΩΓΗΣ 2ο ΕΤΟΣ\nΚΑΤΕΥΘΥΝΣΗ: 1. ΣΧΟΛΙΚΗ ΚΑΘΟΔΗΓΗΣΗ ΚΑΙ ΔΙΔΑΚΤΙΚΗ (15 ΜΕΤ.)\n2. ΔΙΟΙΚΗΣΗΤΗΣ ΕΚΠΑΙΔΕΥΣΗΣ (32 ΜΕΤ.)\n* Οι μετεκπαιδευόμενοι που έχουν δηλώσει τα παρακάτω μαθήματα να επικοινωνήσουν με τη γραμματεία στο τηλ. 2610996278 για να διορθώσουν τις δηλώσεις τους\n1. Χ. ΠΑΝΑΓΙΩΤΑΚΟΠΟΥΛΟΣ, 2. Δ. ΒΕΡΓΙΔΗΣ, 3. Π. ΓΕΩΡΓΟΓΙΑΝΝΗΣ, 4, ΠΑΝΑΓΙΩΤΟΠΟΥΛΟΥ, 5, ΥΦΑΝΤΗ, 6, Ε. ΚΑΡΑΝΤΖΙΑ\nΑναρτήθηκε από Christos Pap στις 11:02 π.μ.\nΔΗΛΩΣΕΙΣ ΜΑΘΗΜΑΤΩΝ ΧΕΙΜΕΡΙΝΟΥ ΕΞΑΜΗΝΟΥ 2011-2012\n(αναδημοσίευση από την ιστοσελίδα του Διδασκαλείου Πατρών, http://www.elemedu.upatras.gr/didaskaleio)\nΠάτρα, 2 Σεπτεμβρίου 2011\nΔήλωση μαθημάτων Γ΄& Δ΄ εξαμ. για τους μετ/νους του 2ου έτους στο Τμήμα της Γενικής Αγωγής: 6,7 & 8 Σεπτεμβρίου 2011\n(οι μετε/νοι της Ειδικής Αγωγής δε χρειάζεται να κάνουν δήλωση μαθημάτων γιατί έχουν μόνο υποχρεωτικά μαθήματα)\nΌσοι μετεκπαιδευόμενοι επιθυμούν να αναλάβουν Πτυχιακή Εργασία θα πρέπει να συμπληρώσουν το έντυπο πτυχιακής στις ίδιες ημερομηνίες.\nΗ ημερομηνία έναρξης μαθημάτων θα ανακοινωθεί σύντομα.\nΔιδασκαλείο Πατρών, τελευταία χρονιά.\nΣε λίγες ημέρες (αρχές Σεπτεμβρίου 2011) θα συναντηθούμε και πάλι στο Πανεπιστήμιο Πατρών, στο Διδασκαλείο.\nΕίναι η δεύτερη χρονιά μας και όπως γνωρίζουμε εδώ και καιρό θα είναι και η τελευταία για το θεσμό των Διδασκαλείων όλης της Χώρας.\nΘα προσπαθήσουμε να ανανεώνουμε την ύλη αυτού του ενδιαφέροντος blog, όσο πιο τακτικά γίνεται για να διευκολύνεται έτσι η ενημέρωση όλων των συναδέλφων πάνω σε θέματα προγράμματος, φοίτησης, εκδηλώσεων κτλ.\nΕπίσης, όποιος συνάδελφος το επιθυμεί, μπορεί άνετα να γίνει και αυτός ένας από τους συντάκτες του blog και να συμβάλλει στην κοινή προσπάθεια. Απλά να έχει έναν λογαριασμό google mail, μπορεί άνετα να συνδεθεί, αφού φυσικά λάβει πρόσκληση από τον διαχειριστή.\nΘα ήθελα να σημειώσω ότι είμαι απλά ένας συντάκτης και όχι ο διαχειριστής του blog. Αυτό σημαίνει ότι μπορώ να διαχειριστώ μόνο τις δικές μου αναρτήσεις. Δε μπορώ να αλλάξω τίποτε άλλο στα περιεχόμενα αυτής της σελίδας.\nΝα ευχαριστήσω τον συνάδελφο κ. Σκολαρίκο Μαρίνο, ο οποίος με διευκόλυνε να αποκτήσω πρόσβαση στο blog.\nΠεριμένω με χαρά να σας ξανασυναντήσω,\nΑναρτήθηκε από Christos Pap στις 3:47 μ.μ.\nΗμερίδα "Πειράματα Φυσικής"\nΤην Πέμπτη 17/2/2011 διοργανώνεται από το Διδασκαλείο Δημοτικής Εκπαίδευσης του Πανεπιστημίου Πατρών η ημερίδα "Πειράματα Φυσικής" που απευθύνεται σε εκπαιδευτικούς της Πρωτοβάθμιας Εκπαίδευσης. Την παρουσίαση των πειραμάτων θα κάνει ο φυσικός κ. Στέφανος Κάσδαγλης στο Συνεδριακό και Πολιτιστικό Κέντρο του Πανεπιστημίου Πατρών, αίθουσα Ι-4.\nΑναρτήθηκε από Afroditi Koufaki στις 8:16 μ.μ.\nΔιημερίδα:«Αναπτύσσοντας τις δεξιότητες στο διάβασ...


Eintracht Frankfurt v Freiburg - Προγνωστικά στοιχήματος του tipster ioannis21\nPrognostika.net » Bet tips » Eintracht Frankfurt v Freiburg by ioannis21\nEintracht Frankfurt v Freiburg Αποδόσεις Αγώνα 1 1.840 1740\nΚυρίως μέρος της δέκατης όγδοης αγωνιστικής και πρώτης του δεύτερου γύρου στην Γερμανία. Μετά τη χθεσινή έκοφαντικη νίκη της πρωτοπόρου Μπάγερν συνεχίζεται η αγωνιστική δράση. Σήμερα λοιπόν η Άιντραχτ της όγδοης θέσης υποδέχεται την Φράιμπουργκ της δέκατης τρίτης. Υπάρχει σαφής διαφορα φέτος μεταξύ των δυο ομάδων. Οι γηπεδουχοι εχουν φόρμα στα τελευταία εξή ματς τέσσερις νίκες μια ισοπαλία και μια ήττα. Οι φιλοξενουμενοι εχουν αντίστοιχα τρεις νίκες, δυο ισοπαλίες, και μια ήττα.\nΟμως η μεγάλη διαφορα έρχεται στα εντός εδρας και αντίστοιχα εκτός των δυο αντιπάλων.\nΗ Άιντραχτ έχει δυνατή, οπως οι περισσότεροι στην Γερμανία, εδρα και μετράει μονο δυο ήττες απο τους δυο χθεσινούς αντιπάλους. Η Φράιμπουργκ απο την άλλη εκτός εδρας έχει μονο μια νίκη, μια ισοπαλία, και τέσσερις ήττες.\nΑν και ειναι μοιρασμένη η προϊστορία ανάμεσα τους, η επίθεση φέτος καθώς και η αμυνα των γηπεδούχων ειναι καλύτερη . Σε συνδυασμό με την φτωχή επίθεση, μονο ενα γκολ κατα μέσω όρο, των αντιπάλων έχουμε ενα προβάδισμα σαφές για την Άιντραχτ.\nΣε αυτο θα βασιστώ και θα ποντάρω στον άσσο. Καλα κέρδη. Η Vistabet 100% δίπλα στον παίκτη


Αυστρία & Κεντρική ΕυρώπηΒουλγαρίαΓαλλίαΓαλλική Πολυνησία ΓερμανίαΕλβετίαΕλλάδαΗνωμένο ΒασίλειοΙσπανίαΙσραήλΙταλίαΚούβαΚύπροςΜαλδίβεςΜαυρίκιοςΟυγγαρίαΠορτογαλία ΡουμανίαΣερβίαΣεϋχέλλεςΤαϋλάνδηΤσεχία\nΑΝΟΙΞΗ & ΑΓ. ΠΝΕΥΜΑΤΟΣ ΠΑΚΕΤΑSUPER ΠΡΟΣΦΟΡΕΣΤΑΞΙΔΙΩΤΙΚΑ ΠΑΚΕΤΑ ΚΑΛΟΚΑΙΡΙΕλλάδα πακέτα διακοπώνΕυρώπη ταξιδιωτικά πακέταΓαμήλια ταξίδια ΕυρώπηΥπηρεσίες prive μεταφοράςΕξωτικά ΤαξίδιαΠακέτα από Θεσσαλονίκη\nΑΝΟΙΞΗ ΣΕ ΒΙΕΝΝΗ-ΠΡΑΓΑ-ΒΟΥΔΑΠΕΣΤΗ, 9ΗΜ ΜΕ ΗΜΙΔΙΑΤΡΟΦΗ ΚΑΙ ΥΠΕΡΟΧΑ ΔΩΡΑ, ΑΠΟ 399€!!! Οδικώς 9 ημ. 399 €\nSUPER ΚΑΛΟΚΑΙΡΙΝΗ ΠΡΟΣΦΟΡΑ!!! ΒΕΝΕΤΙΑ - ΑΝΑΓΕΝΝΗΣΙΑΚΗ ΤΟΣΚΑΝΗ 7ΗΜ ΜΕ ΔΩΡΟ 3 ΓΕΥΜΑΤΑ & ΚΡΟΥΑΖΙΕΡΑ ΣΤΟ CINQUE TERRE ΑΠΟ 495€!!! Αεροπορικώς 7 ημ. 495 €\nΑΝΟΙΞΗ ΣΕ ΠΡΑΓΑ-ΒΙΕΝΝΗ-ΒΟΥΔΑΠΕΣΤΗ, 7ΗΜ ΜΕ ΔΩΡΟ 4 ΓΕΥΜΑΤΑ ΑΠΟ 545€!! Αεροπορικώς 7 ημ. 545 €\nΚΛΑΣΙΚΟΣ ΓΥΡΟΣ ΙΤΑΛΙΑΣ ΑΝΟΙΞΗ 6ΗΜ ΜΕ ΗΜΙΔΙΑΤΡΟΦΗ ΑΠΟ 545€!!! Αεροπορικώς 6 ημ. 545 €\nSUPER ΠΡΟΣΦΟΡΑ!! ΑΝΟΙΞΗ ΣΕ ΑΜΑΛΦΙΤΑΝΑ-ΚΑΠΡΙ-ΠΟΜΠΗΙΑ-ΕΛΛΗΝΟΦΩΝΑ ΧΩΡΙΑ ΑΠΟΥΛΙΑΣ 7ΗΜ ΜΕ ΗΜΙΔΙΑΤΡΟΦΗ & ΔΩΡΟ 2 ΚΡΟΥΑΖΙΕΡΕΣ ΑΠΟ 545€!! Οδικώς 7 ημ. 545 €\nΠΡΑΓΑ–ΚΑΡΛΟΒΥ ΒΑΡΥ ΑΝΟΙΞΗ 4,5ΗΜ ΠΛΗΡΕΣ ΠΡΟΓΡΑΜΜΑ ΑΠΟ 545€!!! Αεροπορικώς 4 ημ. 545 €\nVALUE FOR MONEY ΚΑΛΟΚΑΙΡΙΝΗ ΕΠΙΛΟΓΗ!! ΚΛΑΣΙΚΟΣ ΓΥΡΟΣ ΙΤΑΛΙΑΣ 7ΗΜ. ΜΕ ΠΛΟΥΣΙΟ ΠΡΟΓΡΑΜΜΑ ΑΠΟ 545€!! Αεροπορικώς 7 ημ. 545 €\nSUPER ΚΑΛΟΚΑΙΡΙΝΗ ΠΡΟΣΦΟΡΑ!!! ΡΩΜΗ - ΑΜΑΛΦΙΤΑΝΑ- ΚΑΠΡΙ- ΠΟΜΠΗΙΑ-ΝΑΠΟΛΗ, 6ΗΜ ΜΕ ΗΜΙΔΙΑΤΡΟΦΗ & ΔΩΡΟ 2 ΚΡΟΥΑΖΙΕΡΕΣ ΑΠΟ 585€!!! Αεροπορικώς 6 ημ. 585 €\nΑΝΟΙΞΗ ΣΕ ΑΝΑΓΕΝΝΗΣΙΑΚΗ ΤΟΣΚΑΝΗ - CINQUE TERRE ΚΑΙ ΛΙΜΝΕΣ ΒΟΡ. ΙΤΑΛΙΑΣ ΜΕ ΔΩΡΟ 3 ΓΕΥΜΑΤΑ & ΚΡΟΥΑΖΙΕΡΑ ΜΟΝΟ ΑΠΟ 585€!!! Οδικώς 9 ημ. 585 €\nΒΟΥΚΟΥΡΕΣΤΙ - ΠΥΡΓΟΣ ΔΡΑΚΟΥΛΑ ΠΡΩΤΟΜΑΓΙΑ & ΑΓ. ΠΝΕΥΜΑΤΟΣ 6 & 7ΗΜ ΜΕ ΗΜΙΔΙΑΤΡΟΦΗ ΑΠΟ 280€!!! Οδικώς 6 ημ. 280 €\nΑΝΟΙΞΗ ΣΤΗΝ ΠΑΝΕΜΟΡΦΗ ΙΤΑΛΙΑ, 9ΗΜ ΜΕ ΗΜΙΔΙΑΤΡΟΦΗ ΑΠΟ 545€!! Οδικώς 9 ημ. 545 €\nSUPER ΠΡΟΣΦΟΡΑ!!! ΠΡΩΤΟΜΑΓΙΑ ΣΤΟ ΟΝΕΙΡΕΜΕΝΟ ΠΑΡΙΣΙ, 7ΗΜ ΜΕ ΔΩΡΟ ΤΗ ΝΟΡΜΑΝΔΙΑ ΑΠΟ 595€!!! Αεροπορικώς 7 ημ. 595 €\nSUPER ΚΑΛΟΚΑΙΡΙΝΗ ΠΡΟΣΦΟΡΑ!!! ΒΙΕΝΝΗ-ΠΡΑΓΑ-ΒΟΥΔΑΠΕΣΤΗ 7ΗΜ ΜΕ ΔΩΡΟ 4 ΓΕΥΜΑΤΑ ΜΟΝΟ ΑΠΟ 595€!!! Αεροπορικώς 7 ημ. 595 €\nΚΛΑΣΙΚΗ ΙΣΠΑΝΙΑ ΑΠΟ ΑΘΗΝΑ & ΘΕΣΣΑΛΟΝΙΚΗ 7ΗΜ ΑΠΟ 625€!! Αεροπορικώς 7 ημ. 625 €\nΣΕΡΒΙΑ ΒΕΛΙΓΡΑΔΙ - ΝΟΒΙΣΑΝΤ ΠΡΩΤΟΜΑΓΙΑ & ΑΓ. ΠΝΕΥΜΑΤΟΣ 6 & 7ΗΜ ΜΕ ΗΜΙΔΙΑΤΡΟΦΗ ΑΠΟ 290€!!! Οδικώς 6 ημ. 290 €\nSUPER ΠΡΟΣΦΟΡΑ!! ΒΙΕΝΝΗ-ΔΑΣΗ ΜΑΓΙΕΡΛΙΝΓΚ ΑΝΟΙΞΗ 4,5ΗΜ ΑΠΟ 345€!!! Αεροπορικώς 4 ημ. 345 €\nSUPER ΠΡΟΣΦΟΡΑ!!! ΡΩΜΗ ΜΕ ΠΛΟΥΣΙΟ ΠΡΟΓΡΑΜΜΑ ΚΑΙ ΔΩΡΑ, 5ΗΜ ΑΠΟ 450€!!! Αεροπορικώς 5 ημ. 450 €\nΑΝΟΙΞΗ ΣΤΟ ΛΟΝΔΙΝΟ, 4 & 5ΗΜ ΑΠΟ 485€!!! Αεροπορικώς 4 ημ. 485 €\nΑΝΟΙΞΗ ΣΕ ΝΙΚΑΙΑ-ΜΟΝΤΕ ΚΑΡΛΟ-ΜΙΛΑΝΟ, 6ΗΜ ΑΠΟ 495€!! Αεροπορικώς 6 ημ. 495 €\nSUPER ΠΡΟΣΦΟΡΑ!! ΠΑΣΧΑ ΣΤΟ ΠΗΛΙΟ ΣΤΟ ΠΟΛΥΤΕΛΕΣ CHANIA PALACE 4* ΜΕ ΠΛΟΥΣΙΑ ΗΜΙΔΙΑΤΡΟΦΗ 4ΗΜ. EARLY BOOKING ΑΠΟ 170€!!! Οδικώς 4 ημ. 170 €\nΧΑΛΚΙΔΙΚΗ ΠΑΣΧΑ ΟΝΕΙΡΕΜΕΝΟ ΣΤΟ ΠΟΛΥΤΕΛΕΣ ATHOS PALACE ΜΕ ΠΛΟΥΣΙΑ ΗΜΙΔΙΑΤΡΟΦΗ 4 & 5ΗΜ EARLY BOOKING ΑΠΟ 180€!!! Οδικώς 4 ημ. 180 €\nΠΑΣΧΑ ΣΤΗ ΣΚΥΡΟ ΣΤΟ ΠΟΛΥΤΕΛΕΣ SKIROS PALACE 4* ΜΕ ΠΛΟΥΣΙΑ ΗΜΙΔΙΑΤΡΟΦΗ EARLY BOOKING ΑΠΟ 220€!! Οδικώς 4 ημ. 220 €\nΑυστρία & Κεντρική Ευρώπη, Βουλγαρία, Γαλλία, Γαλλική Πολυνησία , Γερμανία, Ελβετία, Ελλάδα, Ηνωμένο Βασίλειο, Ισπανία, Ισραήλ, Ιταλία, Κούβα, Κύπρος, Μαλδίβες, Μαυρίκιος, Ουγγαρία, Πορτογαλία , Ρουμανία, Σερβία, Σεϋχέλλες, Ταϋλάνδη, Τσεχία,


Ομοσπονδία Οικολογικών Οργανώσεων Κορινθιακού Κόλπου - Η Αλκυών - Μεγάλη επιτυχία η ημερίδα στο Δερβένι Κορινθίας\nΜεγάλη επιτυχία η ημερίδα στο Δερβένι Κορινθίας\nΘΕΜΑ: ΟΙ ΤΣΟΥΧΤΡΕΣ ΤΟΥ ΚΟΡΙΝΘΙΑΚΟΥ, Η ΒΙΩΣΙΜΟΤΗΤΑ ΤΟΥ ΚΟΛΠΟΥ\nΣτις 2 Ιουνίου 2018 διεξήχθη στο Δερβένι Κορινθίας ημερίδα με το ανωτέρω Θέμα και εισηγητές τον κ. Κουτσικόπουλο Κων/νο Καθηγητή στο τμήμα Βιολογίας του Παν. Πατρών και τον κ. Αγγελόπουλο Δημοσθένη Γ.Γ. στο Δ.Σ. της ΑΛΚΥΩΝ.\nΠολλοί κάτοικοι της περιοχής παρακολούθησαν και αναπτύχθηκε δημιουργικός διάλογος στα τόσο σοβαρά θέματα που έθεσαν οι δύο εισηγητές.\nΟ χαρακτήρας αυτής της εκδήλωσης ήταν διαφορετικός από τις άλλες ημερίδες που έχουν γίνει στο παρελθόν στην περιοχή της Κορινθίας.\nΑναλύθηκαν οι συνθήκες ζωής των θαλάσσιων οργανισμών στο στάδιο της αναπαραγωγής τους και την σημασία που έχει αυτή η χρονική στιγμή για την εξέλιξη της ζωής τους. Δόθηκαν στοιχεία της κατάστασης των ιχθυοαποθεμάτων παγκοσμίως και για την χώρα μας. Τονίστηκε ιδιαίτερα ο αρνητικός ρόλος της ρύπανσης από ανθρώπινες οικονομικές δραστηριότητες και της υπεραλίευσης στην ανάκαμψη όχι μόνο των ιχθυοαποθεμάτων αλλά και της οικολογικής ισορροπίας του κόλπου.\nΟι μέδουσες είναι μέρος του θαλάσσιου οικοσυστήματος , ο δε έντονος υπερπληθυσμός της είναι αποτέλεσμα της ανισορροπίας που έχει δημιουργηθεί στον Κορινθιακό κόλπο. Δεν αποκλείεται στα επόμενα χρόνια , αν συνεχίσουμε με τον ίδιο τρόπο ως ανθρώπινος παράγοντας, να έχουμε μεγαλύτερη συχνότητα στον υπερπληθυσμό τους και διεύρυνση του χρόνου παρουσίας τους. Η Πολιτεία, ουδεμίας υπηρεσίας εξαιρουμένης , είναι θεατής στα γεγονότα των τριών τελευταίων ετών. Ούτε σταθμούς παρακολούθησης δεν έχουν εγκαταστήσει στον Κ.Κ. για να συλλέγονται όλες εκείνες οι πληροφορίες από τα ερευνητικά μας ιδρύματα και ακολούθως να λαμβάνονται οι σωστές πολιτικές αποφάσεις.\nΔηλαδή, όπως η Πολιτεία έχει εγκαταστήσει σταθμούς παρακολούθησης για τον δάκο στα ελαιόδεντρα, το ίδιο να κάνει και για τις μέδουσες. Θα λαμβάνονται πολύ πιο ορθολογικές αποφάσεις για την δραστική μείωση της ρύπανσης και της υπεραλίευσης . Υπεραλίευση εννοούμε όταν αφαιρούμε από την θάλασσα περισσότερες ποσότητες ιχθυοαποθεμάτων και άλλων θαλάσσιων οργανισμών από αυτές που μπορεί να αναπαράγει το θαλάσσιο οικοσύστημα.\nΔιευκρινίστηκε ότι η Πολιτεία δεν έχει αξιόπιστα στοιχεία για την ποσότητα , και τα είδη που αλιεύονται στην θάλασσά μας. Αντίθετα έχει πλήρη στοιχεία των ιχθυοαποθεμάτων στα ιχθυοτροφεία του Κ.Κ. Η αδειοδοτημένη παραγωγική ισχύς των ιχθυομονάδων του κόλπου είναι σήμερα 15.000 τόνοι ετησίως. Στην πραγματικότητα έχουμε παραγωγή διπλάσια της αδειοδοτημένης ισχύος. Σε παγκόσμια κλίμακα οι ποσότητες ιχθύων που αλιεύονται από την ελεύθερη θάλασσα και αυτών από τα ιχθυοτροφεία είναι της αναλογίας 50% και 50% εκατέρωθεν. Με τάση ανατροπής προς όφελος των ιχθυοκαλλιεργειών.\nΤΙΣ ΘΑΛΑΣΣΕΣ ΤΟΥ ΠΛΑΝΗΤΗ ΓΗ ΤΙΣ ΑΔΕΙΑΖΟΥΝ οι σύγχρονες ανθρώπινες κοινωνίες, εμπορευματοποιώντας τους φυσικούς τους πόρους.\nΣτον Κ.Κ. είναι καταγεγραμμένοι οι ρυπαντές και αυτοί που λεηλατούν τα ιχθυοαποθέματά του.


Μεταφορά σκόνης, βροχές αλλά και άνοδο της θερμοκρασίας - PROTINEWS\nΜεταφορά σκόνης, βροχές αλλά και άνοδο της θερμοκρασίας\nΜάρτης γδάρτης είχαμε συνηθίσει να λέμε, αλλά και ο Απρίλιος μία ζέστη μία κρύο είναι… Κυριολεκτικά! Την Παρασκευή (23/4) θα έχουμε στα δυτικά βροχές αλλά στα βόρεια και κεντρικά ηλιοφάνεια με λίγες νεφώσεις. Η σκόνη ξανάρχεται ενώ ισχυροί άνεμοι θα σημειωθούν στο Ιόνιο. Πάντως θα έχουμε μικρή άνοδο της θερμοκρασίας στα κεντρικά και τα νότια…\nΠάμε να τα δούμε αναλυτικά… Τοπικές βροχές προβλέπονται στα δυτικά, βόρεια και κεντρικά και ηλιοφάνεια με λίγες νεφώσεις βαθμιαία πυκνότερες στην υπόλοιπη χώρα. Τα φαινόμενα τις βραδινές ώρες στα δυτικά θα ενταθούν και θα εκδηλωθούν και σποραδικές καταιγίδες. Η ατμοσφαιρική κυκλοφορία ευνοεί τη μεταφορά σκόνης από τη Βόρεια Αφρική, ενώ η ορατότητα τις πρώτες πρωινές ώρες θα είναι κατά τόπους περιορισμένη.


Πελματογράφημα - Εμβιομηχανική ανάλυση - Πέλματα | Βιοανάδραση\nΠΕΛΜΑΤΟΓΡΑΦΗΜΑ – ΚΛΙΝΙΚΗ ΑΞΙΟΛΟΓΗΣΗ – ΕΜΒΙΟΜΗΧΑΝΙΚΗ ΑΝΑΛΥΣΗ ΣΤΑΣΗΣ ΚΑΙ ΒΑΔΙΣΗΣ\nΠΟΝΟΣ ΣΤΑ ΠΟΔΙΑ. ΠΟΥ ΕΜΦΑΝΙΖΕΤΑΙ ΚΑΙ ΑΠΟ ΤΙ ΠΡΟΚΑΛΕΙΤΑΙ;\nΟ μηχανικός πόνος και ο πόνος που σχετιζέται με τους άκρους πόδες μπορεί να γίνει αισθητός απο τα πέλματα μέχρι τη μέση!\nΑν αισθανθείτε πόνο στις περιοχές αυτές ,επισκεφτείτε μας ώστε με ένα πελματογράφημα και μέσω ενδελεχούς αξιολόγησης απο τους έμπειρους θεραπευτές μας, να προσδιοριστεί αν χρειάζεστε ορθωτικό και τι είδος ορθωτικού είναι το καλύτερο για εσάς και τα πέλματα σας.\nΧαρακτηριστικές περιπτώσεις ανάγκης για πελματογράφημα, εμβιομηχανική ανάλυση και κατασκευή ορθωτικού :\nΓΙΑΤΙ ΧΡΕΙΑΖΟΜΑΣΤΕ ΟΡΘΩΤΙΚΑ ΠΕΛΜΑΤΑ ΚΑΙ ΠΕΛΜΑΤΟΓΡΑΦΗΜΑ;\nΕνώ η βάδιση είναι ένα σημαντικό χαρακτηριστικό του ανθρώπου για χιλιάδες χρόνια, είναι άξιο απορίας γιατί τόσοι πολλοί από εμάς χρειαζόμαστε ορθωτικά για να μας βοηθήσουν στη σταθεροποίηση και υποστήριξη των ποδιών μας. Μέσα στα τελευταία 200 χρόνια, το περιβάλλονμας έχει αλλάξει σημαντικά.\nΤα πέλματά μας έχουν σχεδιαστεί για να ταιριάζουν σε πιο μαλακά εδάφη ,αλλά πλέον ζούμε κυρίως πάνω σε σκληρές, επίπεδες επιφάνειες που οδηγούν στην ταλαιπωρία των ποδιών μας. Ο τρόπος ζωής μας έχει αλλάξει. Έχουμε μια πιο καθιστική ζωή, δαπανώντας πολύ από τον χρόνο μας σε ένα γραφείο και μπροστά από μία τηλεόραση. Τα πέλματά μας είναι πλέον λιγότερο εξοικειωμένα με τη φυσική δραστηριότητα. Όταν προκαλούμε σωματικά τον εαυτό μας, οι αρθρώσεις, οι μύες και οι τένοντες φορτίζονται με τέτοιον τρόπο που δεν έχουν συνηθίσει.\nΤα σύγχρονα υποδήματα δεν υποστηρίζουν πάντα τα πόδια μας. Τακούνια, σανδάλια, μυτερά παπούτσια και γενικά υποδήματα με μικρή υποστήριξη και κακή εφαρμογή,δημιουργούν φουσκάλες, κάλους και περιττό πόνο. Συχνά φοράμε τα υποδήματα αυτά για την καλή τους εμφάνιση, αλλά πως μπορούμε να ελαχιστοποιήσουμε τον πόνο που προκαλούν;\nΑΝΑΚΟΥΦΙΣΤΕ ΤΟΝ ΠΟΝΟ ΣΑΣ ΜΕ ΕΝΑ ΟΡΘΩΤΙΚΟ ΠΕΛΜΑ\nΤο σώμα μας αποτελείται από διάφορα συστήματα που αλληλεπιδρούν μεταξύ τους. Για τον λόγο αυτό η λύση για τον πόνο συχνά δεν είναι απλή. Ο πόνος και η δυσφορία είναι ο τρόπος του σώματός μας να μας πει ότι κάτι δεν πάει καλά και ότι χρειάζεται προσοχή για να αποφευχθεί ο κίνδυνος περαιτέρω τραυματισμού.\nΓια να ανακουφίσετε τον πόνο και να εμποδίσετε την υποτροπή του στο μέλλον, χρειάζεται πελματογράφημα, αξιολόγηση, διάγνωση και καθοδήγηση από έναν ειδικό, σε συνδυασμό με ένα θεραπευτικό πλάνο, που όχι μόνο θα σας βοηθήσει να βελτιωθείτε γρήγορα,αλλά και να προλάβετε την εμφάνιση των συμπτωμάτων στο μέλλον.\nΈνα θεραπευτικό πλάνο δεν περιλαμβάνει μόνο ορθωτικά μέσα. Μπορεί να περιλαμβάνει ασκήσεις ενδυνάμωσης και διάτασης, αλλαγές στα υποδήματα που φοράτε, και πιθανόν μία αλλαγή στις καθημερινές συνήθειες.\nΈνας ειδικός στο χώρο της υγείας μπορεί να σας καθοδηγήσει στην πραγματοποίηση αλλαγών οι οποίες μακροπρόθεσμα θα σας βοηθήσουν να γλιτώσετε χρήματα, να αποφύγετε πόνο και δυσφορία, και να απολαύσετε τη ζωή στο μέγιστο.\nΠραγματοποιήστε άμεσα ένα πελματογράφημα και μια εμβιομηχανική ανάλυση στάσης και βάδισης με τη μέθοδο της Formthotics!\nΓΙΑΤΙ ΠΕΛΜΑΤΟΓΡΑΦΗΜΑ ΚΑΙ ΠΕΛΜΑΤΑ FORMTHOTICS;\nΤα ορθωτικά πέλματα Formthotics™ είναι ένα εργαλείο που εμπιστεύονται οι ειδικοί στο χώρο της υγείας. Βελτιώνουν τη στήριξη των πελμάτων και των κάτω άκρων, ενισχύοντας την αποτελεσματικότητα και την ταχύτητα της θεραπείας. Αποτέλεσμα αυτού είναι η ελάττωση του πόνου στα πέλματα, η μείωση της κόπωσης και του βαθμού τραυματισμού των μυών συμβάλλοντας έτσι στην ταχύτερη ανάρρωση.\nΤα Formthotics είναι αξιόπιστα\nΈχουν χρησιμοποιηθεί, τα τελευταία 30 χρόνια, από εκατομμύρια ανθρώπους ανά τον κόσμο. Τα Formthotics είναι ένα θεραπευτικό μέσο υψηλής ποιότητας, που έχει αποδειχτεί ερευνητικά ότι μειώνει τον πόνο, θεραπεύει και προλαμβάνει τραυματισμούς, προσδίδοντας άνεση.\nΕφαρμογή σε μία επίσκεψη\nΤα Formthotics μπορούν να εφαρμοστούν άμεσα μετά την πρώτη σας επίσκεψη καθώς το πελματογράφημα και οι μετρήσεις δεν χρειάζεται να σταλούν σε άλλο εργαστήριο για την κατασκευή των ορθωτικών. Η αξιολόγηση – πελματογράφημα – κατασκευή – εφαρμογή και επαναξιολόγηση γίνονται πάντα στο χώρο μας.\nΤο σώμα σας αλλάζει διαρκώς, τα Formthotics μπορούν εύκολα να προσαρμοστούν μαζί του.\nΤο σώμα μας είναι ένα πολύπλοκο και συνεχώς μεταβαλλόμενο σύστημα, οπότε είναι σημαντικό η υποστήριξη κάτω από τα πόδια σας να μπορεί να αλλάζει μαζί του. Ένας επαγγελματίας υγείας μπορεί να σας βοηθήσει κάνοντας μικρές τροποποιήσεις στα Formthotics σας, χωρίς να χρειαστεί να αγοράσετε καινούρια. Η διαδικασία αυτή μπορεί να συμβάλλει στη βελτίωση της άνεσης σας και στην επιτάχυνση της επούλωσης μετά από τραυματισμό.\nΔείτε επίσης τους 10 λόγους για να επιλέξετε τα ορθωτικά πέλματα της Formthotics\nΠΩΣ ΕΚΤΕΛΕΙΤΑΙ ΤΟ ΠΕΛΜΑΤΟΓΡΑΦΗΜΑ ΚΑΙ Η ΕΞΕΤΑΣΗ;\nΜέσω ενός ειδικά εξειδικευμένου θεραπευτή θα αξιολογήθούν τα συμπτώματα σας,τι μπορεί να τα προκάλεσε και πως αυτά επηρεάζουν το σώμα σας.\nΣυγκεκριμένα η εξέταση περιλαμβάνει\nΔια χειρός ψηλάφηση όλων των ανατομικών δομών\nΚλινικές δοκιμασίες επι κλίνης χωρίς φόρτιση του άκρου ποδός\nΈλεγχο της κινητικότητας όλων των επιμέρους αρθρώσεων που συμμετέχουν στη βάδιση\nΠραγματοποίηση διαδραστικής ψηφιακής απεικόνισης – πελματογράφημα (στατικό – δυναμικό)\nΕκτέλεση κλινικών δοκιμασιών για τον έλεγχο της λειτουργίας του άκρου ποδός σε συνθήκες πλήρους φόρτισης\nΕκτέλεση δοκιμασιών ισορροπίας – ιδιοδεκτικότητας – νευρομυϊκής συναρμογής\nΕφόσον ο επαγγελματίας της υγείας κρίνει ότι απαιτείται η χρήση ενός ορθωτικού, μπορεί να προσαρμόσει το κατάλληλο πέλμα Formthotics για εσάς, τα παπούτσια σας και τις δραστηριότητές σας.\nΣτην περίπτωση αυτή λαμβάνοντας υπ’οψιν το πελματογράφημα, τις δοκιμασίες, τις μετρήσεις, την εμβιομηχανική ανάλυση, το βάρος, την ηλικία, τις δραστηριότητες, τα υποδήματα και τις προτιμήσεις σας επιλέγεται το κατάλληλο πρότυπο πέλμα πάνω στο οποίο γίνονται όλες οι απαραίτητες δυναμικές διαμορφώσεις παρουσία του ασθενούς, ο οποίος και αποτελεί ενεργό κομμάτι της διαδικασίας. Μετά το πέρας της διαμόρφωσης, τα πέλματα δοκιμάζονται και πάλι σε όλες τις κλινικές δοκιμασίες, θερμοδιαμορφώνονται και τοποθετούνται στα υποδήματα για άμεση χρήση.\nΕφόσον κριθεί απαραίτητο, τα πέλματα επαναξιολογούνται σε επόμενα 1-2 ραντεβού ώστε να γίνουν πιθανές τελευταίες διορθώσεις ή να εφαρμοστούν οι αλλαγές με έναν περισσότερο ήπιο και σταδιακό τρόπο σε περιπτώσεις μεγάλης ευαισθησίας.\nΗ σειρά προϊόντων των Εξατομικευμένων Ιατρικών Ορθωτικών Formthotics είναι ειδικά σχεδιασμένη για απλή καθημερινή, για επαγγελματική καθώς και για αθλητική ιατρική χρήση.\nΗ ευρεία γκάμα προϊόντων και το μοναδικό τους σχήμα εξασφαλίζουν εξατομικευμένη εφαρμογή στα πέλματα σας!\nΚλείστε σήμερα κιόλας το ραντεβού σας στο 210-4829303 – Ρωτήστε μας στο info@bionadrasis.com


Η Sinclair παρουσίασε το μικροϋπολογιστή ZX80 – Ελληνικό Μουσείο Πληροφορικής\nΗ Sinclair παρουσίασε το μικροϋπολογιστή ZX80\nΠριν ~40 χρόνια 1KB μνήμης RAM, ίσως ήταν αρκετά…!!\nΣτις 29.01.1980, η Sinclair παρουσίασε το μικροϋπολογιστή ZX80. Διέθετε 1KB μνήμης RAM. Κόστιζε £99,95 (λίρες Αγγλίας) και ήταν ο πρώτος υπολογιστής στο Ηνωμένο Βασίλειο που πουλήθηκε κάτω από 100 £. Εάν θέλατε να το συναρμολογούσατε μόνοι σας, η τιμή «κατέβαινε» στις £79,95.\nΤον Μάιο του 1979, ο Jim Westwood, ο επικεφαλής μηχανικός της εταιρείας Science of Cambridge Ltd (μια βρετανική εταιρεία ηλεκτρονικών ειδών ευρείας κατανάλωσης, που ιδρύθηκε το 1973 από τον Sir Clive Sinclair), ξεκίνησε ένα έργο για το σχεδιασμό ενός νέου μικροϋπολογιστή προς αντικατάσταση του MK-14, του πρώτου κιτ μικροϋπολογιστών της εταιρείας το οποίο στην ουσία ήταν μια πλακέτα χωρίς περίβλημα και χωρίς πλήρες πληκτρολόγιο.\nΟ Westwood χρειάστηκε μόνο εννέα μήνες για να αναπτύξει μια αξιοπρόσεκτη συσκευή – το Sinclair ZX80, πήρε το όνομά του από τον επεξεργαστή Z80 που διέθετε και το «X» προστέθηκε για να υποδηλώσει ένα «μυστικό συστατικό» (the mystery ingredient) που έκρυβε στο εσωτερικό του, πιθανότατα αναφερόμενο στον επεξεργαστή.\nΗ μνήμη ROM περιελάμβανε τη γλώσσα προγραμματισμού Sinclair BASIC.\nΕπίσης, κυκλοφόρησαν αρκετοί κλώνοι του.\nΤο 1981 παρουσιάστηκε ο διάδοχός του, το Sinclair ZX81.\nΕπισκεπτόμενοι το Ελληνικό Μουσείο Πληροφορικής έχετε την ευκαιρία να δείτε από κοντά τον ZX80.\n#recall_memory #hellenicITmuseum #elmp #museum #technologymuseum #todayintechhistory #SinclairZX80 #Westwood #ram #SirCliveSinclair\nYour ticket for the: Η Sinclair παρουσίασε το μικροϋπολογιστή ZX80


ΒΑΛΚΑΝΙΚΟ ΠΕΡΙΣΚΟΠΙΟ: Αλβανός αναλυτής: Έρχεται αλλαγή των συνόρων στα Βαλκάνια\nΟ πολιτικός αναλυτής Φάτος Λουμπόνια έχει μια διαφορετική ανάλυση του τι συνέβη σήμερα, όπου ο πρώην πρόεδρος και πρώην πρωθυπουργός Σαλί Μπερίσα κηρύχθηκε «non grata» από τις ΗΠΑ.\nΟ Λουμπόνια είπε ότι αν αυτή η στάση των ΗΠΑ αν είχε έρθει το 96-97 θα ήταν πολύ ευχαριστημένος, καθώς θα έδινε υποστήριξη στη Δημοκρατία, αλλά σήμερα σύμφωνα με αυτόν φαίνεται ως μια αναχρονιστική κίνηση, που υποδηλώνει κάτι άλλο.\nΓια αυτόν, δεν πρόκειται για τη Δημοκρατία, αλλά για πολιτική υποστήριξη που δίδεται στον πρωθυπουργό Έντι Ράμα.\nΩς προς τα κίνητρα, έχει δύο υποθέσεις, μία από αυτές είναι για την αλλαγή των συνόρων στα Βαλκάνια.\nΟ αναλυτής θα σημειώσει ότι ο Μπερίσα ήταν στην πολιτική σκηνή της Αλβανίας πάρα πολλά χρόνια και τόνισε ότι είναι γνωστό ότι «ο Νάνο, ο οποίος διέπραξε διαφθορά, από όσα γνωρίζουμε δεν είδαμε τους Αμερικανούς να παίρνουν τέτοιες αποφάσεις».\nΣύμφωνα με τον ίδιο υπάρχουν πολλά ερωτηματικά. «Αν και δεν είμαι ο πλέον ενήμερος, υπάρχουν ερωτηματικά. Η Αμερική είναι κράτος δικαίου και ο Αλκαπόνε καταδικάστηκε για φοροδιαφυγή. Ο καθένα έχει το τεκμήριο της αθωότητας, όταν δεν υπάρχει απόδειξη. Από νομική άποψη μου φαίνεται, καταρχήν, ύποπτη αυτή η κίνηση».\nΣύμφωνα με τον Λουμπόνια, «εάν πρόκειται για τη δημοκρατία, δεν βλέπω μεγαλύτερο κίνδυνο από το να αναλάβει ένα κόμμα ολόκληρο το κράτος και δεν βλέπω καμία αμερικανική αντίδραση σε αυτό. Είναι σαφές ότι υπάρχει υποστήριξη προς αυτό το καθεστώς. Γιατί να υποστηρίζουν τον Έντι Ράμα όταν ο Ράμα είναι το πρόβλημα σήμερα για την Αλβανία; Πως είναι δυνατόν να μην το βλέπουν αυτό και βλέπουν τι έγινε πριν από οκτώ χρόνια. Όχι, δεν πρόκειται για τη δημοκρατία, αλλά για πολιτική υποστήριξη στον Έντι Ράμα».\nΟ Λουμπόνια θα αναφερθεί και στην δεύτερη υπόθεση.\n«Η δεύτερη υπόθεση που μου φαίνεται πιο προβληματική, είναι η ατζέντα του πρώην προέδρου Ντόναλντ Trump, για αλλαγή συνόρων στα Βαλκάνια», είπε ο αναλυτής, ο οποίος διερωτάται εάν η κίνηση των ΗΠΑ, για τον Σαλί Μπερίσα ως «Persona non Grata» έχει να κάνει για να εξουδετερώσει έναν αντίπαλο του Έντι Ράμα, σε ενδεχόμενη συμφωνία του με τον Σέρβο πρόεδρο Αλεξαντάρ Βούτσιτς στο ζήτημα αυτό.


ΔΙΑΣΥΛΟΓΙΚΟΙ ΑΓΩΝΕΣ ΝΑΥΤΙΚΟΥ ΟΜΙΛΟΥ ΑΡΓΟΣΤΟΛΙΟΥ – Voutospress Kefalonia\nΔΙΑΣΥΛΟΓΙΚΟΙ ΑΓΩΝΕΣ ΝΑΥΤΙΚΟΥ ΟΜΙΛΟΥ ΑΡΓΟΣΤΟΛΙΟΥ\nΤο Δ.Σ. του ΝΑΥΤΙΚΟΥ ΟΜΙΛΟΥ ΑΡΓΟΣΤΟΛΙ σας κάνει γνωστό ότι στις 6 Οκτωβρίου ημέρα Κυριακή το τμήμα κωπηλασίας του ΝΑΥΤΙΚΟΥ ΟΜΙΛΟΥ ΑΡΓΟΣΤΟΛΙΟΥ συμμετείχε στους Διαλογικούς αγώνες «ΠΕΤΡΟΣ ΛΙΤΣΑΣ 2019» στο νησί ΠΟΡΟΣ από τον Ν.Ο.Π. ΤΡΟΙΖΙΝΙΑΣ. Αυτοί οι αγώνες είναι οι τελευταίοι για το 2019. Οι αγώνες διεξήχθησαν με καλές καιρικές συνθήκες και η διοργάνωση ήταν καλή! Οι δηλωμένοι σύλλογοι ήταν 8 σύλλογοι με 110 αθλητές. Ο ΝΑΥΤΙΚΟΣ ΟΜΙΛΟΣ ΑΡΓΟΣΤΟΛΙΟΥ είχε 13 αθλητές οι οποίοι έκαναν μια παρά πολύ καλή εμφάνιση και παρουσίασαν τις δυνατότητες που έχουμε για την νέα περίοδο. Έτσι ο προπονητής μας και το Δ.Σ. έκλεισαν τον κύκλο και πλέον γνωρίζουν τις ελλείψεις για να βελτιωθούν εν όψη νέας περιόδου.\nΤα αποτελέσματα είναι τα παρακάτω: 1) ΣΤΕΦΑΝΑΤΟΥ ΔΙΟΝΥΣΙΑ 1η ΘΕΣΗ ΣΚΙΦ ΚΟΡΑΣΙΔΩΝ ΑΝΑΠΤΥΞΗΣ 2) ΤΣΙΜΠΟΥΚΗΣ ΧΑΡΙΛΑΟΣ ΚΑΙ ΜΑΤΡΑΓΚΟΣ ΝΙΚΟΛΑΟΣ 1η ΘΕΣΗ ΔΙΠΛΟ ΠΑΙΔΩΝ ΑΝΑΠΤΥΞΗΣ 20053)ΚΟΥΡΗΣ ΑΝΤΩΝΙΟΣ ΚΑΙ ΧΑΡΑΛΑΜΠΑΤΟΣ ΑΓΓΕΛΟΣ 2η ΘΕΣΗ ΔΙΠΛΟ ΠΑΙΔΩΝ ΑΝΑΠΤΥΞΗΣ 20064) ΜΑΤΡΑΓΚΟΣ ΝΙΚΟΣ 3η ΘΕΣΗ ΣΚΙΦ ΠΑΙΔΩΝ 5) ΜΕΡΚΑΙ ΤΖΟΑΝΝΑ 3η ΘΕΣΗ ΣΚΙΦ ΚΟΡΑΣΙΔΩΝ ΑΝΑΠΤΥΞΗΣ 20056) ΜΕΣΣΑΡΗ ΚΑΤΕΡΙΝΑ 3η ΘΕΣΗ ΣΚΙΦ ΚΟΡΑΣΙΔΩΝ ΑΝΑΠΤΥΞΗΣ 20067) ΛΟΥΚΑΤΟΥ ΔΕΣΠΟΙΝΑ 3η ΘΕΣΗ ΣΚΙΦ ΚΟΡΑΣΙΔΩΝ ΑΝΑΠΤΥΞΗΣ 20068) ΜΙΧΑΛΑΤΟΥ ΑΝΔΡΙΑΝΝΑ 4η ΘΕΣΗ ΣΚΙΦ ΚΟΡΑΣΙΔΩΝ 20069) ΜΕΡΚΑΙ ΣΑΜΠΙΕ 4η ΘΕΣΗ ΣΚΙΦ ΚΟΡΑΔΙΔΩΝ10) ΒΑΓΓΕΛΑΤΟΥ ΠΑΝΑΓΙΩΤΑ 5η ΘΕΣΗ ΣΚΙΦ ΚΟΡΑΣΙΔΩΝ ΑΝΑΠΤΥΞΗΣ 200511) ΚΑΒΒΑΔΙΑ ΕΜΙΛΥ-ΔΩΡΑ 5η ΘΕΣΗ ΣΚΙΦ ΚΟΡΑΣΙΔΩΝ ΑΝΑΠΤΥΞΗΣ 2006Από τους 13 αθλητές μας οι 9 πήραν μετάλλια.\nΣυγχαίρουμε για άλλη μια φορά τους αθλητές μας και του ευχόμαστε καλή πρόοδο στον αθλητισμό και στο σχολικό του έτος. Συγχαίρουμε τον προπονητή μας ΔΡΑΚΟΝΤΑΕΙΔΗ ΣΠΥΡΟ – ΓΕΡΑΣΙΜΟ. Ευχαριστούμε πολύ την συνοδό μας κα. ΜΑΡΙΑ ΚΟΥΝΑΔΗ καθηγήτρια φυσικής αγωγής – προπονήτρια. Τέλος ευχαριστούμε την IONIAN P. LINES για την μεγάλη προσφορά προς τον σύλλογο μας.\nΜε νέο ατομικό ρεκόρ στον τελικό των 200 μικτής ατομικής ο Γερ. Λιγνός\nΣτον τελικό των 200 μ. μικτής ατομικής του Πανευρωπαϊκού πρωταθλήματος ΑΜΕΑ που διεξάγεται στο Δουβλίνο…\nΔιαιτητές Super League Από την Κ.Ε.Δ./Ε.Π.Ο. ανακοινώθηκαν τα ονόματα των διαιτητών και βοηθών τους, οι οποίοι…\nΔΙΑΣΥΛΟΓΙΚΟΙ ΑΓΩΝΕΣ ΣΤΗΝ ΣΑΛΑΜΙΝΑ 2019 ΝΑΥΤΙΚΟΥ ΟΜΙΛΟΥ ΑΡΓΟΣΤΟΛΙΟΥ\nΦωτορεπορτάζ αγώνα κυπέλλου Α.Ε.K. – Α.Ο. Φωκάτα